Korisnici socijalne pomoći radiće kao komunalni redari i biće plaćeni 18.500 dinara za taj posao - CITY SMART | Vesti bez ulepšavanja\nKorisnici socijalne pomoći radiće kao komunalni redari i biće plaćeni 18.500 dinara za taj posao\nKorisnici socijalne pomoći koji će biti angažovani kao komunalni redari dobijaće mesečnu nadoknadu za svoj rad, kazala je Dušica Davidović, zamenica gradonačelnice resurno zadužena za socijalna pitanja. Prema njenim rečima oni će pored zagarantovanih socijalnih davanja dobijati i 18.500 dinara.\nDavidović je objasnila novinarima da će korisnici socijalne pomoći biti angažovani kao komunalni redari, a ne kovid redari, kako je kazala Sotirovski.\n“Ono što jeste jako značajno je da mi imamo i mogućnost radnog angažovanja, da ove ljude učinimo društveno korisnim, radno aktivnim, jer su sve to ljudi koji su radno sposobni. Ono što je nama negde sada kao prioritet u ovom porastu broja zaraženih kovidom 19 je da imamo komunalne redare, ne kovid redare, tu je razlika”, kazala je Davidović.\nKomunalni redari će zajedno sa komunalnom milicijom izlaziti na teren i kontrolisati poštovanje mera. Oni neće imati nikakva ovlašćenja, samo će opominjati građane, ali i obaveštavati Komunalnu miliciju koja će prekršaje kažnjavati.\nPrema rečima Davidovićeve planirano je da komunalni redari za početak budu radno angažovani na 100 sati, ali i da će oni koji se budu pokazali i od komunalnih policajaca i nadležne uprave dobiju pozitivnu ocenu, biti angažovani na 600 sati.\nOna je navela da će im za posao koji obavljau biti plaćena mesečna nadoknada. “Ovo su ljudi koji će na mesečnom nivou pored onih zagarantovanih primanja moći da imaju dodatno 18.500 plus i sve ono što jeste subvencija iz budžeta Grada Niša, a vezano za socijalno ugroženo stanovništvo” ističe Davidović.\nOna je kazala da će gradonačelnici i članovima Veća na narednoj sednici predložiti izmenu i dopunu rešenja u vezi sa komunalnim redarima, ali nije precizirala o čemu je reč.\nPrema njenim rečima ove godine je u gradskom budžetu opredeljeno 50 miliona dinara za radno angažovanje ljudi koji primaju socijalnu pomoć.\nPodsetimo Sotirovski je pre tri dana najavila da će korisnici socijalne pomoći biti angažovani kao kovid redari, nakon čega se oglasila NVO “Inicijativa za ekonomska i socijalna prava” i zatražila da gradonačelnica odustane od te ideje ili da se taj rad plati.\nOznakeCOVID Dragana Sotirovski Dušica Davidović Izdvajamo komunalni redari socijalna pomoć


Naslovnica NAJNOVIJE Privreda Oživeo bivši pogon FAP-a: Posao dobilo 500 radnika\nPriboj — U nekadašnjem pogonu FAP-a, sada Industrijskom parku koji funkcioniše kao slobodna zona, posluje osam kompanija uz sve prednosti koje nudi grad i olakšice.\nSa stanovišta grada na Limu, u kome se uglavnom živi od penzija i plata zaposlenih u javnim službama, industrijski iskorak je i nada i ohrabrenje i mesto u kojem je upravo zaposlen 500. radnik.\nU opštini sa oko 27.000 stanovnika, u kojoj se vreme merilo na ono pre i posle FAP-a, siguran prihod za pet stotina porodica i najave novog zapošljavanja u Slobodnoj zoni, sada mogu biti razlog za ostanak u rodnom gradu, u kome je nezaposlenost bila jedan od najvećih problema\n“Radio sam 27 godina u FAP-u. Iskreno rečeno, znači mnogo za mene i moju porodicu i mislim za sve ove ljude koji su se zaposlili”, kaže Milorad Lučić, mašinski inženjer u Inmoldu.\nDragana Novaković, kontrolor u Inmoldu, konačno radi u svojoj struci u svom gradu i to nakon raznih poslova – u hladnjači, prodavnici, restoranu.\nDržava je, deo imovine korporacije FAP, bez naknade, prenela u vlasništvo lokalnoj samoupravi i tako je nastala 14. Slobodna zona u Srbiji. U njoj uspešno posluju domaće, i kompanije iz Holandije, Turske i Španije. Povećavaju i planiraju povećanje broja zaposlenih.\n“Izgubila sam svaku nadu čekajući na posao, sada mi se ukazala prilika, posle deset godina”, kaže Danka Spajić, novozaposlena pomoćna radnica u firmi Fleks akademi.\nBulent Tašći, direktor kompanije Fleks akademi, nada se da će kompanija i u narednim godinama učiniti još dobrih stvari. Očekuje da to firmu još više poveže sa Pribojcima.\n“Sa današnjim danom imamo 15 zaposlenih, do nove godine biće oko 25 zaposlenih, jer imamo desetak koji su na obuci u Požegi”, napominje direktor kompanije Inmold Goran Janković.\nSlobodna zona Priboj, osnovana pre tri i po godine, jedna je od najmlađih i najbrže rastućih u Srbiji.\n“Sećam se kako je izgledalo ovde pre tru i po godine. Ovde je bila tuga, depresija, srušeni objekti, a danas imamo osam privatnih firmi koje zapošljavaju 500 ljudi”, ukazuje savetnik predsednika Srbije Jerg Heskens.\nPoslovanje Slobodne zone uvećalo je i opštinske prihode za gotovo stotinu miliona dinara na godišnjem nivou. Naredna godina i dolazak novih kompanija, najavljuju nova radna mesta, i svakako drugačiju svakodnevicu grada na Limu.


Fukušima: Gradili radioaktivnim građevinskim materijalom - Bizlife.rs\nFukušima: Gradili radioaktivnim građevinskim materijalom\n12:21 Fukušima, 18/01/2012\nRadioaktivni šljunak i kamen iz kamenoloma u zoni evekuacije oko oštećene nuklearne centrale Fukušima Daići korišćen je za izgradnju puteva i staza oko kuća u gradu Kavamata u prefekturi Fukušima, saopštio je izvor upoznat s problemom.\nŠljunak je uzet iz susednog kamenoloma u Namieu u periodu između nuklearnog akcidenta u atomskoj centrali izazvanog zemljotresom i cunamijem 11. marta prošle godine i 22. aprila kada je vlada odredila zonu evakuacije. Namie i Kavamata se nalaze u zoni evakuacije koja je određena posle izbijanja krize u centrali Fukušima.\nJapanska vlada je u ponedeljak naredila istragu kako bi se utvrdilo kako su stanovi u jednoj zgradi izgrađeni od radioaktivnog betona za koji je korišćen kontaminirani šljunak iz Namiea. Radioaktivnost od 1,24 mikrosiverta na sat zabeležena je u jednoj zgradi u Nihonmacu, u prefekturi Fukušima, 55 kilometara udaljenoj od oštećene nuklearne centrale. Lokalni mediji su objavili da 12 porodica živi u toj zgradi.\nKamenolom u vlasništvu kompanije Futaba Saiseki Kogjo, je saopštio da je posle nuklearnog akcidenta isporučio ukupno 5.280 tona šljunka iz Namiea za 19 građevinskih firmi.\nsvet građevinarstvo nekretnine


Gde je nestao nepobedivi Partizan? - Sportske.net\nSlovenci skinuli skalp Zvezdi, mogu li i Partizanu?Evrokup nije imao dileme, najbolji dolazi iz redova Partizana!Miško zadovoljno trlja ruke zbog Zagorca, šta su''grobari'' skandirali junaku pobede nad Tofašom?Trinkijeri o "junioru Novici", teškoći igranja prve utakmice kod kuće i glavnim ciljevima protiv TofašaTrener Tofaša: ''Glupo drugo poluvreme...''\nKošarkaši Partizana doživeli su prvi poraz ove sezone u svim takmičenjima. Crno-beli su danas poraženi u Kopru, u meču drugog kola ABA lige od domaće Primorske rezultatom 68:56.\nImajući u vidu da ekipa Andree Trinkijerija nije uspela nijednom tokom svih 40 minuta ni da izjednači, jasno je da je pobeda Primorske večeras potpuno zaslužena.\nOvome dodajmo još jedan zapanjujući podatak - košarkaš Primorske Žan-Mark Šiško imao je sam više asistencija dok je bio na terenu (9), od cele ekipe Partizana (6), u vreme dok Šiško nije izašao iz igre zbog pet prekršaja.\nPartizan, jednostavno, večeras nije ličio na ekipu koja je dobila sve pripremne utakmice, potom osvojila Superkup ABA lige, upisala dve pobede na startu Evrokupa jednu na startu ABA lige.\nToj seriji je jednom morao da dođe kraj, ali se ipak nije očekivalo da se to desi baš večeras, i to na ovakav način.\nSam početak meča je nagovestio ovakav razvoj događaja, Primorska je vezala dve trojke za vođstvo od 6:0, u završnici prvog kvartala je vodila i sa 22:9 i tek tada crno-beli pokazuju nekakvu reakciju, serijom 7:0, kojom su smanjili na 22:16.\nIpak, predvođena Šiškom i Lensom Herisom, Primorska je održavala vođstvo i na poluvremenu je domaćin imao vođstvo od osam poena razlike - 36:28.\nOčekivalo seda će se Partizan probuditi u nastavku, kao pre pardana protiv Tofaša u Evrokupu, ali umesto toga, Primorska u trećoj četvrtini upeva da udvostruči svoje vođstvo i na ulasku u poslednji kvartal na semaforu je stajalo 56:39.\nPokušali su gosti, pogotovo posle Šiškovog izlaska iz igre da izvrše pritisak, da unesu nervozu u redove domaćih, ali sve što je Partizan uspeo, to je da priđe na osam poena razlike - 62:54 na ulasku u poslednja dva minuta igre.\nPrimorska je izdržala pritisak i posle ubedljivog poraza od Crvene zvezde (90:64) u prvom kolu, večeras je upisala svoju prvu pobedu u ABA ligi.\nLens Heris je sa 17 poena i šest skokova bio najefikasniji u pobedničkoj ekipi, Šiško je upisao 13 poena, devet asistencija, tri ukradene lopte i dva skoka. Jagodić-Kuridža je meč završio sa 11 poena i 12 skokova, a dvocifren je bio i Hodžić sa 10 poena.\nU Partizanu teško da je iko zaslužio prelaznu ocenu, šta reći kada je Zagorac bio najefikasniji sa 10 postignutih poena. Gordić je, na primer, imao sedam uzastopnih promašaja, a probudio se tek u poslednjih pet-šest minuta, kada je do kraja postigao devet poena, ali to je bilo dovoljno samo da se ublaži poraz.


Od septembra skuplje meso, sir, grejanje, voda...\nNovi udar cena koji stidljivo najavljuju prerađivači i uvoznici građane može da očekuje već u septembru. Od jeseni će, prema procenama, biti skuplje meso, mleko, mlečni proizvodi, jaja, grejanje, ulje, brašno, šećer... Stručnjaci za agrar ipak misle da poskupljenja, bar kada je reč o agraru, u proseku neće preći tri odsto.\nPosle letnje sezone kada cene mesa, mleka, jaja i drugih lako kvarljivih proizvoda miruju, od jeseni po pravilu kreće talas poskupljenja. Kao i svake godine do sada, iz toplana u Srbiji i sada se najavljuju nove cene. Da podsetimo, prošlog septembra je grejanje u nekim gradovima poskupelo i 45 odsto.\n- Možemo očekivati nove cene brašna, ulja, šećera... Sve zavisi od uspeha poljoprivredne godine, a na nove cene uticaće i poskupljenje struje od 11 odsto. Struja će, prema procenama, uticati oko 0,8 odsto na opšti rast cena na malo. I grejanje će na neki način pogurati cene, kao i skuplja voda, nafta i naftni derivati - kaže za „Blic“ Vladana Hamović, stalni član Naučnog društva ekonomista Srbije.\nPrema njenim rečima, koliko će konkretno poskupeti koji proizvodi zavisiće najviše od proizvođača, a u ovom momentu to niko ne zna.\nMilan Prostran iz PKS kaže da ne očekuje znatnije poskupljenje agrarnih proizvoda, ali kaže da će skuplja struja ima uticaj od oko tri odsto na krajnje cene hrane na tezgama.\n- Da li će proizvođači iskoristiti struju za poskupljenje prehrambenih proizvoda, zavisi od njih. Možda i neće, jer se očekuje rodna godina, koja će neutralisati taj udar. Trgovci računaju i na slabu kupovnu moć građana, pa nerado dižu cene - navodi Prostran.\nAkumulatori "blek hors" od 17. januara se više ne proizvode jer je nakon isključenja struje Fabrika akumulatora u Somboru vrata zatvorila i za poslednjih 150 radnika.


Bexa B4X Forbaby sedište za dečija kolica cena, cene Srbija, prodaja Beograd Novi Sad Niš\nBexa B4X Forbaby sedište za dečija kolica cene\nTrenutno nemamo slike za Bexa B4X Forbaby sedište za dečija kolica\nEPonuda nije internet prodavnica već Vam omogućava da brzo i lako nađete Bexa B4X Forbaby sedište za dečija kolica po najjeftinijoj ceni. Naš cilj je da kupci budu što bolje informisani o ponudi Bexa B4X Forbaby sedište za dečija kolica na tržištu Srbije. Vrlo lako nalazite željeni proizvod za kategoriju Dečija kolica cene, ne morate da lutate od sajta do sajta za Bexa Dečija kolica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bexa B4X Forbaby sedište za dečija kolica sa PRODAVCEM. EPonuda ne može da garantuje potpunu tačnost specifikacije i slika za Bexa B4X Forbaby sedište za dečija kolica. Pre kupovine, podatke za Bexa B4X Forbaby sedište za dečija kolica proverite na sajtu PROIZVOĐAČA.\nBexa Light 2 u 1 dečija kolica


DRITAN DAO BESU DPS-u: URA nudi i Milu da im podrži manjinsku Vladu! Odgovor do kraja nedelje, obavešten i Krivokapić\n17. 01. 2022. u 15:06\nLIDER Građanskog pokreta URA i potpredsednik Vlade Crne Gore Dritan Abazović izjavio je da koalicija Crno na bijelo nudi stvaranje manjinske vlade, što je, kako je istakao, jedno od mogućih rešenja krize vlasti.\nFoto: Facebook/Demokratski front\nPredsednik GP URA je poručio da je na sinjošnjoj partijskoj sednici jednoglasno usvojen predlog od Manjinskoj Vladi.\nOdgovarajući na novinarska pitanja, Abazović je kazao da navija da Manjinsku Vladu podrže i DPS i DF.\n“Ja sam to već nudio DF-u. Bilo bi idealno da ovaj koncept podrže i DPS i DF, međutim, koliko je realno, ne znamo.”, kazao je Abazović\nAko se on bude pitao, kako je rekao, u novoj vladi bilo bi mesta za neke ministre iz aktuelne vlade.\n"Naš koncept je jasan - hoćemo manjinsku vladu, da je podrži može svako, ali da uđe nisam siguran", naglasio je Abazović.\nDo kraja nedelje će se znati da li ideja ima podršku.\n"Mislim da će do kraja sedmice reći svi jasni stav, na osnovu čega cemo zaključiti da li ideja ima podršku", rekao je Abazović.\nAbazović je, odgovarajući na pitanje novinara, rekao da nema ništa ni protiv Demokrata ni Demosa.\n"Što se tiče opozicije, tu je malo situacija drugačija, ne mogu sad da nacrtam kako bi ta vlada izgledala", rekao je on.\nŠto se nas tiče neka vlada funkcioniše do 2024.\n"Ako niko nema svoj predlog, a ne želi da podrži manjinsku vladu, što se nas tiče neka vlada funkcioniše do 2024. godine", poručio je Abazović.\nDPS se ne vraća\nAbazović je ponovio i da se DPS neće vratiti na vlast, te da je cilj ovog njihovog predloga da se odblokira put ka Evropskoj uniji, jer međunarodni partneri traže stabilnost, koju bi trebalo da postignu unutrašnje snage u zemlji.\n"Sada smo došli u situaciju da kada treba da odblokiramo evropski put, izaberemo vrhovnog državnog tužioca, stvaramo pravnu državu, mi ne znamo da li imamo 41 poslanika, a kamoli više", istakao je.\nTvrdi i da strani partneri niti stvaraju, niti ruše Vladu Crne Gore.\nObavešten i Krivokapić, odnosi korektni\nNisu, kaže Abazović, razmišljali o premijeru manjinske vlade, jer je prvo neophodno da dobiju podršku za taj predlog.\nO svemu je obavestio jutros i premijera Zdravka Krivokapića, navodeći da nastavljaju da imaju korektne odnose. Ne oseća, kako je rekao, da ima neku posebnu moralnu obavezu prema bilo kome.\nAbazović je na konferenciji koalicije Crno na bijelo saopštio i da je Vlada Crne Gore na čelu sa Zdravkom Krivokapićem uradila i neke dobre stvari, podsećajući da je URA maksimalno podržavala izvršnu vlast i bili najjači stub na koji se vlada oslanja.\nAbazović smatra da nude model za koji smatraju da je moguće rešenje.\n"Mi nudimo da mi stvorimo manjinsku vladu, da je podrže svi, ponuđena će biti 81 poslaniku u parlamentu, sa željom da konsenzus bude što širi i da bude na nivou najmanje 49 poslanika", rekao je on.\nCilj ovog predloga je, kaže, da se odblokira put ka Evropskoj uniji.\n"Ako neko ima rešenje koje je održivo, tu smo da ga čujemo", rekao je Abazović, navodeći da je njihov koncept jasan.\nNavijam da nas podrži i DPS\nIstiče i da izbori ostaju kao otvorena opcija, te da se mandat vrati građanima. Ako svoje ideje ne mogu ostvariti iz vlasti, kako je rekao, nije problem ni da odu i za njih se bore iz opozicije.\nBilo bi sjajno da nas podrže DPS i DF, ali...\nGovoreći o tome ko može, a ko ne u manjinsku vladu, Abazović je rekao da bi prioritet imali potpisnici Memoranduma: "Logično je da za DPS i DF ne bi bilo mesta u manjinskoj vladi", rekao je on.\n"Navijam da nas podrže DPS i DF. To sam i tražio od DF-a. Bilo bi fenomenalno da nas podrže DPS i DF", rekao je Abazović, navodeći da nije siguran da je to realno.\nRekao je i da nema ništa protiv Demokrata i Demosa po pitanju učešća u manjinskoj vladi: "Skup partija centra bi bilo dobro da pronađe minimalni zajednički jezik".\nREAGOVANJE DEMOKRATSKOG FRONTA: Pozdravljamo Abazovićevu izjavu da se u parlamentu proveri da li vlada ima podršku\n14. 01. 2022. u 17:59\nODLAZAK MILA BI SVE OLAKŠAO: Abazović – Crna Gora je izabrala svoj put, ako nam neko smeta bolje da se sam skloni\n11. 01. 2022. u 17:39\nDRITAN ABAZOVIĆ: Dobijam pretnje zbog istrage o ubistvu Duška Jovanića, ali nisam pokoleban\n06. 01. 2022. u 16:16\nTEŠKE REČI NEBOJŠE MEDOJEVIĆA: "Dritan lično dostavio narko kartelu informaciju u vezi zaplene 1,5 tona kokaina"\n01. 01. 2022. u 16:07\nDF Milo Đukanović DPS Dritan Abazović maljinska vlada\nSKANDAL! U porodičnoj kući Medenica pronađene velike količine oružja - čak i ono zakonom zabranjeno\nSPECIJALNO tužilaštvo je u sklopu istrage koja se vodi protiv bivše predsednice Vrhovnog suda Vesne Medenice i njenog sina Miloša prikupilo dovoljno dokaza koji upućuju na zaključak da je Miloš Medenica, osim kriminalnog udruživanja i šverca narkotika, izvršio i niz drugih krivičnih dela i da su u porodičnoj kući u Kolašinu u dužem periodu nelegalno držali velike količine oružja.\n19. 05. 2022. u 12:09\nJOŠ GORI PLAMEN NEMANJIĆA U CRNOJ GORI: Maturanti proslavljaju kraj školske godine u duhu Srpstva (VIDEO)\nŠIROM Crne Gore maturanti proslavljaju kraj školske godine u duhu Srpstva, a sa svih strana stižu prelepe slike i video-snimci omladine ogrnute srpskom zastavom i sa podignuta tri prsta.\n19. 05. 2022. u 15:43\nMILO S VLJOSOM PROTIV SRBIJE: Predsednik Crne Gore u Prištini najavio podršku akcijama lažne države\nOD izbijanja ukrajinske krize, crnogorski predsednik Milo Đukanović, bošnjački političari u Sarajevu i lideri kosovskih Albanaca sklopili su svojevrstan pakt protiv Beograda i u svakoj prilici koriste dobro razrađen antisrpski obrazac, koji za cilj ima da našoj zemlji zalepi etiketu produžene ruske ruke u regionu.\n19. 05. 2022. u 06:07\nPRVI SAJAM SEZONSKOG ZAPOŠLJAVANJA: Plate i preko 800 evra, ali radnika fali (FOTO)\nDOK je na Birou rada u Baru preko 2.000 nezaposlenih, vlasnici preduzeća nemaju dovoljno radnika na pragu turističke sezone.Minimalne plate su 450 evra, z aneke poslove i duplo veće uz plaćene poreze I doprinose, a međuposlodavcima neki nude i smeštaj i hranu.\n19. 05. 2022. u 19:15\nPOMEREN ZA KRAJ AVUSTA: Izabrani selektori 35. Hercegnovskog filmskog festivala\nHercegnovski filmski festival uz jubilarno 35. izdanje menja termin održavanja, i umesto u prvoj sedmici savgusta biće održan od 22. do 28. avgusta.\n19. 05. 2022. u 18:18\n"PRESUDU SAM DONEO POD PRITISKOM VESNE MEDENICE": Sudija hercegnovskog Osnovnog suda optužio bivšu šeficu\nSUDIJA hercegnovskog Osnovnog suda Jovan Stanković, optužio je svoju bivšu šeficu Vesnu Medenicu da je u martu ove godine uticala na njega da donese odluke u dva predmeta u kojima je on bio postupajući sudija.\n19. 05. 2022. u 08:40\n20:14 ZA ŽIVOTNO DELO: Zlatna palma u Kanu dodeljena Tomu Kruzu (FOTO)\nNA Kanskom filmskom festivalu glumac Tom Kruz dobio je Zlatnu palmu za životno delo.\n20:13 OVO SIGURNO NISTE ZNALI: Najzanimljivije činjenice o Real Madridu\nPRED početak košarkaškog "el klasika" između Reala i Barse koji će se odigrati u Štark areni, evo najzanimljivijih činjenica iz bogate istorije "kraljevskog kluba."\n20:07 VELIKI SOFO TEŠKO PODNEO PORAZ OLIMPIJAKOSA: Grk u neverici ispratio Micićevu trojku (FOTO)\nNEVEROVATNA završnica viđena je u Beogradskoj areni, Vasilije Micić je fantastičnom trojkom utišao grčke navijače.


Ekspertski tim NATO-a posjetio Ministarstvo odbrane BiH\nOvaj program se realizuje u skladu sa godišnjim Akcionim planom počev od 2019. godine, a ovogodišnju jednosedmičnu evaluacijsku posjetu NATO tima predvodi dr. Pavel Anastasov, Program menadžer za Bosnu i Hercegovinu iz NATO štaba u Briselu\nNATO Tim za program unapređenja edukacije u oblasti odbrane – DEEP boravi u posjeti Ministarstvu odbrane i Oružanim snagama BiH u periodu od 25. do 29. oktobra 2021. godine.\nNa završnom sastanku u Ministarstvu odbrane BiH, predstvnike NATO DEEP Tima pozdravio je pomoćnik ministra odbrane BiH za međunarodnu saradnju Zoran Šainović koji je gostima iskazao dobrodošlicu i zahvalu na njihovom angažmanu na podršci MO i OS BiH u procesu unapređenja oblasti edukacije u našim institucijama.\nOn je naglasio značaj ove posjete, kao i nalaza i izvještaja ovog tima koji će zasigurno pomoći našoj instituciji da implementira preporuke, pozitivne prakse i dostignuća NATO u ovoj oblasti.\nProgram menadžer DEEP programa za Bosnu i Hercegovinu Pavel Anastasov je u ime NATO DEEP tima izvjestio o programu posjete, predstavio planove za naredni period i identificirao oblasti i polja na kojima je potreban značajniji angažman MO i OS BiH, te iskazao opredijeljenost NATO da u budućnosti podrži razvoj i unapređenje određenih segmenata ovog programa u institucijama odbrane Bosne i Hercegovine.\nUkazano je da je Bosna i Hercegovina krajem 2018. godine postala učesnik NATO DEEP (Defense Education Enhancement Programme) koji je fokusiran na reviziju karijernih podoficirskih kurseva, kurseva engleskog jezika, te reviziju nastavnih planova i obuke instruktorskog kadra.\nOvaj program se realizuje u skladu sa godišnjim Akcionim planom počev od 2019. godine, a ovogodišnju jednosedmičnu evaluacijsku posjetu NATO tima predvodi dr. Pavel Anastasov, Program menadžer za Bosnu i Hercegovinu iz NATO štaba u Briselu.\nU sastavu ovog Tima su još i akademski saradnici iz oblasti vojne edukacije NATO zemalja.\nOd strane naše institucije ovaj program se realizuje prema funkcionalnim nadležnostima, a težišne aktivnosti iz ovog programa su do sada realizirane u Komandi za obuku i doktrinu, a za potrebe daljnjeg planiranja edukacije prema preporukama ovog tima, očekuje se značajniji angažman vodećih ljudi iz Ministarstva odbrane BiH, posebno Sektora za upravljanje personalom, Sektora za politiku i planove i Zajedničkog štaba OS BiH, saopćeno je iz Ministarstva odbrane BiH.\nTokom posjete NATO DEEP Tim se sastao sa predstavnicima NATO štaba u Sarajevu, odgovornim licima iz sastava OS BiH za planiranje, razvoj i realizaciju podoficirskih i jezičkih kurseva u CPR KOiD u Travniku i Rajlovcu, kao i sa predstavnicima Uprave za personal Zajedničkog štaba OS BiH.\nAmbasador Field poželio dobrodošlicu komandantici NATO-a u BiH\nFolkestad u posjeti LANDCOM-u koji podržava modernizaciju Oružanih snaga BiH


Online marketing i komunikacija - ATC\nOnline marketing predstavlja osmišljavanje pozicioniranja i reklamiranja nekog prozvoda /firme na online tržištu. Danas je možda i najbitniji upravo zbog toga što je najbrži, dolazi do ogromnog broja korisnika ali baš zbog toga treba biti dodatno oprezan jer koliko brzo neka firma ili proizvod mogu dobro da se pozicioniraju i predstave na online tržištu, isto tako i veoma lako mogu da se diskredituju i loše kotiraju kod ogromnog broja korisnika. Zbog toga je veoma bitno da vam imiž formira i održava stručna osoba obučena za taj posao.\nOsnovne teme kursa za online marketing i komunikaciju su:\noglašavanje na internetu i\nPolaznici se uče kako da na osnovu istraživanja i dobijenih rezultata, obezbede adekvatan rast i razvoj poslovanja određene firme.\nJedan od najvažnijih zadataka kojim treba da ovlada marketing stručnjak jeste da u velikoj količini informacija istakne one koje su najbitnije kako bi obezbedio pažnju svoje ciljne grupe.\nDrugi – najvažniji zadatak jeste da kada se osvoji tražena ciljna grupa, da se zadrži pažnja na našem proizvodu, usluzi, brendu, firmi….\nI treći – ali ne i najmanje bitan, jeste da se ta ista ciljna grupa pozove na akciju, odnosno na korišnjenje naših usluga, proizvoda itd.\nOva tri zadatka može da ispuni online marketing stručnjak koji će biti obučen za to nakon odslušane obuke.


Kosovska Mitrovica, protest srpskih studenata u severnom delu grada, 26. mart 2008.\nRadikalni lideri kosovskih Srba zatražili su od zvaničnog Beograda da prekine diplomatske odnose sa Albanijom i bojkotuje hrvatsku i slovenačku robu. Da li to oni dodatno radikalizuju radikalni Beograd ili ovaj njih?\nZahtev da se prekinu diplomatski odnosi sa Albanijom Ivanović je pred više hiljada ljudi obrazložio navodima da su u toj zemlji bili logori za Srbe otete na Kosovu. Zatražio je još i bojkot slovenačke i hrvatske robe, povratak srpske policije i Vojske na Kosovo u skladu sa Rezolucijom 1244, ali i povratak ruskog kontingenta na teritoriju gde su na Kosovu koncentrisani Srbi. Lider SNV-a je zahvalio srpskom plivaču Miloradu Čaviću zato što se na dodeli zlatne medalje na Evropskom prvenstvu u Ajndhovenu pojavio u majici sa natpisom “Kosovo je Srbija”. Miting je počeo pesmom “Vostani Serbie”, a nije, razume se, izostala ni manipulacija dece u političke svrhe. Naime, učenica mitrovačke gimnazije Danica Veličković pozvala je Evropsku uniju da se “probudi dok još ima vremena”.\nDa li to radikalno krilo liderstva kosovskih Srba zaista vrši pritisak na već dovoljno radikalnu političku klasu, predvođenu Samardzićem, Koštunicom i Radikalima ili ta politička klasa samo želi da to tako predstavi?\nAnalitičar Jelena Milić kaže da proces radikalizacije kosovske politike ide u oba pravca i iz oba pravca – i iz Beograda i iz Kosovske Mitrovice i da takva skandalozno haotična, nekoordinisana akcija može doneti samo haos koji će se oteti bilo čijoj kontroli. Ona u ovome, ali i u drugim kosovskim poentiranjima, koja poslednjih dana dolaze iz Moskve, ipak vidi nevešto prikrivene tragove Beograda i podseća na “poziv Primakova, direktora Privredne komore Rusije, a nekadašnjeg premijera, Srbima iz enklava da se presele na sever kako bi se onda sever pripojio Srbiji.\n"To sigurno ni Primakov nije rekao bez saglasnosti sa srpskom stranom. Cela ova priča oko Samardzićevog predloga UNMiK-u, koji nikako nismo mogli da vidimo, takođe je potvrda skandalozne situacije u kojoj očito više nikakve koordinacije nema. Ccini mi se da bi bilo bolje da državni vrh vodi jednu – pa makar i pogrešnu – politiku, nego da imamo jednu zaista amorfnu masu iz koje može da iskoči iskra svake vrste. Odsustvo koordinisanog plana i poruke pre svega je loš i zbunjujući signal za onaj deo ljudi u enklavama na Kosovu koji nemaju političke i ogromne finansijske interese kao samoproglašeno rukovodstvo dole”.\nDa se iza radikalizacije dela srpskog rukovodstva u Kosovskoj Mitrovici krije zapravo deo zvaničnog Beograda potvrđuje i lider Srpske liste za Kosovo Oliver Ivanović, a o pozivima za prekid diplomatskih odnosa sa Albanijom i bojkot hrvatske i slovenačke robe kaže:\n“Takvi pozivi su, u suštini, jeftine političke izjave sračunate pre svega na to da zadovolje frustrirano stanovništvo koje je apsolutno nezadovoljno priznavanjem nezavisnosti Kosova. Politika je, međutim, malo više od emocija. Emocija je nešto što ne bi smelo da vodi razumne političare u njihovim odlukama. Ti ljudi koji drže mitinge, pokušavajući na taj način da promovišu pre svega sebe i jednu političku opciju, sigurno nemaju nikakvu odgovornost. Takva ista izjava od strane premijera ili ministra Samardzića sasvim sigurno bi bila praćena određenim konsekvencama. Stoga oni guraju ove ljude da kažu nešto što odgovara njihovoj političkoj opciji, a da ti ljudi nemaju nikakvu političku odgovornost jer se nikada nisu proverili na izborima”.\nPostoji deo nečega što je već postalo navika – to je taj ekonomski bojkot iz devedesetih – i prvo čega se sete to je privredni bojkot. Deo objašnjenja za to leži i u činjenici da ljudi u tom severnom delu Mitrovice žive još u nekakvoj državno sponzorisanoj ekonomiji, pa ne znaju da to nije moguće ukoliko su u tržišnim odnosima, ocenjuje Dušan Janjić, koordinator Foruma za etničke odnose, i dodaje:\n“Reakcija pozivom na prekid diplomatskih odnosa sa Albanijom – to je ta prva reakcija i za nju ne treba velika mudrost. Naravno, ona je izraz i frustracije, intelektualne nemoći da se osmisli proaktivan pristup. Moguće je da takve ideje nisu u Mitrovicu stigle iz Beograda, ali one su definitivno bliske mnogima u Beogradu. Kratko rečeno, mislim da je akcioni plan predvideo različite mere i reakcije na priznanje Kosova od strane nekih država, kao što su povlačenje ambasadora i tako dalje. Ne bih se iznenadio da odluka o prekidu diplomatskih odnosa sa Albanijom bude i doneta jer ona, kako to vide mnogi ljudi u vlasti u Beogradu, ne bi imala direktno negativne posledice po Srbiju, a mogla bi da bude ozbiljan signal nekim manjim državama regiona”.


Ekipu opremljenu moćnim napadačkim arsenalom zadržali su na 36,7 odsto šuta za dva poena (11/30) i 33,3 za tri (8/24). Ukrali su renomiranom rivalu čak 11 lopti, najčešće je ruku u džep igrača Makabija zavlačio Stefan Lazarević, krivac za četiri "krađe" protivnicima sa neuporedivo više evroligaških utakmica od njegovih minuta u elitnom takmičenju.\nNa premijeri ove evroligaške sezone, i Fenerbahče je udarao glavom u odbrambeni bedem tima trenera Dejana Radonjića, koji je odabirom igrača za ovogodišnji tim "kupio" sve odgovarajuće delove za savršenu defanzivnu mašinu. Turski velikan uspeo je da stigne do 63 poena i 50 odsto uspešnosti u šutu za dva, ali samo 22,2 u trojkaškoj realizaciji (4/18).\nSlično je bilo i u sedam pripremnih mečeva, dok se tek uigravala Radonjićeva odbrambena mašinerija. Samo je Mega uspela da prebaci magičnu granicu od 70 poena, i to u dva navrata (74 i 77). Reprezentacija Kuvajta stala je na 69, minhenski Bajern na 68, Panatinaikos i Oradea na 55, FMP na 64. U proseku - 66 poena za Zvezdine rivale u test utakmicama, što je takođe sasvim neubičajeno za takvu vrstu duela.\nJedan rebus intrigira i navijače: kako će izgledati odbrana kada se vrate Branko Lazić, Ostin Holins i Eron Vajt, igrači vrhunskih defanzivnih karakteristika, takođe i Maik Cirbes kao pomoć u reketu? Kapiten bi za nekoliko dana trebalo da se priključi treninzima, američki bek šuter mogao bi da bude na raspolaganju već za nedeljni duel sa Igokeom u Laktašima, dok je Vajt najdalje od povratka na teren.\nSport košarka Crvena zvezda KK Crvena zvezda


U akciji MUP-a KS uhapšeno pet osoba, među kojima je i policajac\nRedakcija 09.04.2019 12:05\nPet osoba, među kojima je i policijski službenik Ministarstva unutrašnjih poslova /MUP/ Kantona Sarajevo, uhapšeno je, a blizu kilogram droge je oduzeto u akciji “City” koja se sprovodi na području ovog kantona, izjavila je portparolka Kantonalnog tužilaštva Azra Bavčić.\nPrema njenim riječima, policajac je osumnjičen za krivično djelo zloupotreba položaja ili ovlaštenja, a ostali uhapšeni za krivična djela navođenje na prostituciju, nedozvoljena proizvodnja i stavljanje u promet droge i nedozvoljena trgovina oružjem.\n“Pretresi su u toku na 11 lokacija. Do sada je pronađeno i oduzeto oko kilogram droge, veća količina novca, mobilni telefoni, te drugi predmeti koji se mogu dovesti u vezu sa ovim krivičnim djelima”, rekla je Bavčić.\nAkciju, koja i dalje traje, sprovodi MUP Kantona Sarajevo u saradnji sa Kantonalnim tužilaštvom.\nPrethodni članakUprkos autizmu, 16-godišnjak hafiz Kur’ana\nNaredni članakStudenti iz BiH otputovali u Tursku


Mitropolit Ilarion: Podržavamo plemenitu, svetu borbu SPC u Crnoj Gori - Naši u svetu\nObjavljeno 17/02/20 u 22:00\nMitropolit volokomalski Ilarion, predsednik Odeljenja za spolje crkvene veze Moskovske patrijaršije, izjavio je da će Ruska pravoslavna crkva uvek biti uz Srpsku pravoslavnu crkvu u “plemenitoj, svetoj borbi” koju vodi u Crnoj Gori.\n“Vlasti su se okrenule protiv svog naroda i narod je izašao na ulice”, rekao je mitropolit Ilarion, na promociji svoje knjige “U šta veruju pravoslavni hrišćani”, odžanoj u kripti hrama Svetog Save, na Vračaru.\n“Tadašnji predsednik odlučio je da stvori novu Crkvu, on je umislio da može lično da stvori Crkvu, novu Crkvu, nezavisnu od Ruske pravoslavne crkve, i da će mu to pomoći u predizbornoj trci. U toj trci je pretrpeo žestok poraz, alii je svojom delatnošću naneo veliku štetu Crkvi”, rekao je mitropolit Iralion, govoreći o zbivanjima u Ukrajini.\nOn je naveo da se nešto slično dešava u Crnoj Gori, gde je vlast “usvojila diskriminatorski” zakon koji joj omougćava da bogomolje “oduzme od zakonite Crkve i da ih da bilo kome”.\n“Ali hiljade, destine hiljada, ljudi iz gradova i sela izašli su na ulice da podrže svoju Crkvu”, rekao je mitropolit Ilarion.\nOn je poželeo da se što pre “završi ovaj teški nalet iskušenja koji je zahvatio pravoslavne Crkve u različitim zemljama”. Prema njegovim rečima, “prvo su ta iskušenja počela na kanonskom području RPC a sada su prešla na kanonsko područje SPC”.\nOn je rekao da “svetski vlastodršci pokušavaju da upravljaju Crkvama i da stvaraju Crkve po svom nahođenju”, ali je, kako je dodao, samo Bog njen tvorac a njen čuvar crkveni narod, koji je sada izašao na ulice u Crnoj Gori. Moskovska patrijaršija je optužila Vaseljensku patrijaršiju da je prošle godine “upala” na njeno kanonsko područje, u Ukrajini, i uprkos njenom protivljenju, tamošnje crkvene organizacije proglasila za autokefalnu Crkvu.\nZa sutra, utorak, je najavljeno da će mitropolit Ilarion održati predavanje “Pravoslavno bogosluženje kao škola bogoslovlja i bogomislija”, na Bogoslovskom fakultetu, piše N1.\nMitropolit volokomalski IlarionSPC\nSrpska pravoslavna crkva objavila molitvu protiv koronavirusa\nEparhija austrijsko-švajcarska SPC otkazala sve manifestacije i časove veronauke, a…


Vlada Kosova: Na predlog Srpske smenjen Ljubomir Marić, Mirjana Jevtić nova ministarka | KoSSev\n19:30 Stojanović: Marićeva smena lični interes nekog iz Srpske, neće proći bez posledica\nOni koji su iz liste "Srpska" učestvovali u smeni Ljubomira Marića - neće proći bez posledica, snosiće političke konsekvence zbog samostalnog delovanja i bez konsultacija sa čitavom Srpskom, ovo je večeras kazao zamenik Premijera Kosova i član liste "Srpska", Branimir Stojanović. On je, komentarišući smenu ministra za lokalnu samoupravu Ljubomira Marića, istakao da je ona posledica "nečije lične inicijative i ličnog interesa", kao i da koalicioni partneri Srpske - LDK i PDK, žele da, kako je naveo, stvore dodatni haos kako bi pomogli onima koji žele da podele Srbe. Šta je još Stojanovič rekao, čitajte u posebnoj VESTI\n"Premijer Kosova, Isa Mustafa, primio je danas odluku o razrešenju Ljubomira Marića sa dužnosti ministra za administraciju lokalne samouprave, kao i imenovanje, na ovaj zadatak, Mirjane Jevtić, koja je do sada bila zamenica ministra za rad i socijalno staranje. Ove odluke donete su na predlog i uz konsultacije sa predstavnicima Srpske liste u Skupštini Kosova," stoji u saopštenju Vlade Kosova.\nKoSSev je pokušao da kontaktira Marića, ostale predstavnike Srpske u kosovskoj vladi, kao i predsednika same liste, međutim, brojevi telefona ministara nisu bili dostupni, a komentar nismo uspeli da dobijemo ni kroz do sada dostupne kanale komunikacije preko društvenih mreža.\nZamenik kosovskog premijera Branimir Stojanović se u pisanoj poruci izvinio i zamolio da ga kontaktiramo kasnije, jer se trenutno nalazi u Velikoj Hoči.\nLjubomir Marić je na mesto ministra administracije lokalne samouprave imenovan nakon kosovskih parlamentarnih izbora 2014. godine, te jedini srpski ministar sa Severa Kosova i Metohije. Juče je bio i jedini ministar u pratnji direktora Kancelarije za Kosovo i Metohiju u Vladi Srbije, Marka Đurića, tokom otvaranja benzinske pumpe NIS-a u Kosovskoj Mitrovici, a uprkos zabrani iz Prištine da Đurić uđe na Kosovo.


VLADA FBiH: Utvrđen i Parlamentu upućen Prijedlog zakona o izmjenama i dopunama Zakona o lizingu, razmatrane izmjene i dopune Zakona o prostornom planiranju, potrebna izmijena Uredbe o uslovima, načinu korištenja i nabavci službenih putničkih automobila u organima uprave FBiH\nVlada FBiH razmatrala je 1. septembra 2016. godine tekst izmjena i dopuna Zakona o prostornom planiranju i korištenju zemljišta na razini Federacije BiH.\nOcjenjujući da je riječ o izuzetno važnoj materiji, Vlada je zadužila Federalno ministarstvo prostornog uređenja da, pri izradi Prednacrta izmjena i dopuna ovog zakona, uvaži iznesene sugestije i prijedloge.\nVlada FBiH podržala je inicijativu da kreditnim zaduženjem kod Međunarodne banke za obnovu i razvoj (IBRD) putem Svjetske banke u iznosu do 32.200.000 dolara budu osigurana sredstva za Projekt podrške zapošljavanju.\nFederalno ministarstvo finansija i Federalno ministarstva rada i socijalne politike su zaduženi da u tim za pregovore o ovom kreditu imenuju svoje predstavnike. Federalno ministarstvo finansija će današnji zaključak dostaviti Svjetskoj banci i Ministarstvu finansija i trezora BiH radi provođenja dalje procedure u vezi s kreditnim zaduženjem.\nVlada je zaključila i da je potrebno izmijeniti Uredbu o uslovima, načinu korištenja i nabavci službenih putničkih automobila u organima uprave FBiH i zadužiti Službu za zajedničke poslove da vodi centralnu evidenciju službenih vozila u vlasništvu Vlade FBiH. Službu, također, treba zadužiti za analizu podataka o službenim vozilama, predlaganje načina za konsolidaciju i racionalizaciju voznog parka i nabavke službenih vozila u skladu sa stanjem i iskazanim potrebama federalnih institucija, uključujući nabavku u skladu s raspoloživim budžetskim sredstvima, stanjem i iskazanim potrebama financijskih institucija putem operativnog lizinga.\nZadužena je Služba za zajedničke poslove da, u roku od 30 dana, utvrdi listu službenih vozila federalnih institucija planiranih za prodaju, licitaciju, otpis vozila koja su data drugim institucijama na upotrebu. U saradnji sa institucijama koje su ih koristile, treba prodati i otpisati vozila planirana za prodaju, koja se ne koriste ili su havarisana, i izvršiti prijenos vlasništva na institucije kojima su vozila data na upotrebu.\nU roku od 30 dana Služba za zajedničke poslove treba utvrditi prioritetnu listu za nabavku službenih vozila federalnih institucija i sačiniti informaciju za Vladu koja će, na osnovu iskazanih potreba proračunskih korisnika i raspoloživih sredstava, odobriti nabavku sukladno Zakonu o javnim nabavkama.\nVlada će formirati posebnu komisiju za nabavku službenih vozila u što kraćem vremenskom roku, a najkasnije do 15.12.2016. godine.\nSlužba za zajedničke poslove dužna je da definira novi proces nabavke službenih vozila putem operativnog lizinga, te da o tome obavijesti Vladu i sve budžetske korisnike kako bi, u što kraćem roku, taj proces bio uspostavljen. Izuzetno, u specifičnim slučajevima i uz suglasnost Vlade, organ uprave može nabaviti službeno vozilo i na drugi način.\nFederalno ministarstvo financija i Služba za zajedničke poslove će, poštujući načelo restriktivne budžetske potrošnje, pri izradi Budžeta za 2017. godinu, planirati sredstva za nabavku vozila putem operativnog lizinga.\nVlada FBiH je donijela Odluku o utvrđivanju kadrovskih i materijalnih pretpostavki za provođenje Zakona o provođenju kontrole zakonitosti korištenja prava iz oblasti branilačko-invalidske zaštite. Na osnovu ove odluke, kadrovske i materijalne pretpostavke za rad revizorskih timova za kontrolu i za koordinaciju bit će obezbijeđene u okviru sredstava budžeta Federalnog ministarstva za pitanja boraca i invalida odbrambena-oslobodilačkog rata.\nU cilju osiguranja kadrovskih pretpostavki za provođenje Zakona, resorni federalni ministar može angažovati spoljne saradnike, po osnovu ugovora o djelu.\nIzvor: Vebsajt Vijesti, 01.09.2016.


turizam Arhive - Stranica 16 od 29 - Dan u Beogradu\nNaslovna » Arhive po tagovima: turizam (strana 16)\n17. septembar 2014. Turizam 0\n16. septembar 2014. Hoteli u Beogradu 0\nStar više od jednog veka, Hotel Bristol očekuje preporod. Jedinstveno iskustvo boravka u ovom objektu preporučuje se ljubiteljima istorije, originalnih komada klasičnog salonskog nameštaja, izvrsnih kulinarskih specijaliteta.\n16. septembar 2014. Turizam 0\nKulttura: Nijedan dan bez „Beogradske šetnje“\n2. septembar 2014. Turizam 0\nZa jesen 2014. Centar za kulturne inicijative „Kulttura“ predlaže da otkrijete Beograd iz novih uglova i doživite ga svim čulima.\n1. septembar 2014. Hoteli u Beogradu 0\nHotel Happy Star Club nudi komforan smeštaj po povoljnim cenama na Voždovcu.\n1. septembar 2014. BG špijun 0\n28. avgust 2014. Turizam 0\n6. avgust 2014. Hoteli u Beogradu 0\nSasvim je sigurno da se Hotel Adresa nalazi na idealnoj adresi – u sklopu poslovno trgovinskog YU Biznis Centra (YBC).\nLetnji vikend van Beograda\n3. avgust 2014. Van Beograda 0\nSavršen letnji vikend van Beograda podrazumeva boravak pored vode, plivanje, sportove na vodi… Nekoliko je interesantnih mesta koja to nude, bez dužeg putovanja do krajnjeg odredišta.\n30. juli 2014. Hoteli u Beogradu 0\n26. juli 2014. Hoteli u Beogradu 0\nHotel Belgrade Boutique House nalazi se na Dedinju. Sve što je potrebno za uživanje i prijatan boravak je tu…\nPage 16 of 29« Prvo...10«1415161718\t»\t20...Poslednje »


LJILJANA MARKOVIĆ ZA "TELEMASTER": Rešenje je moguće naći u upotrebi ćirilice na saobraćajnim znacima! (VIDEO) • HAPPYTV.RS\nU opštoj upotrebi u Srbiji ćirilično pismo zauzima tek 20 odsto u odnosu na latinicu, upozoravaju lingvisti. Na borbu za očuvanje srpskog identiteta, ocenjuju, negativno utiče činjenica da se već godinama čeka donošenje zakona o jeziku i pismu koji treba da reguliše ovu oblast.\nIpak, kako za Telemaster ocenjuje dekanka Filološkog fakulteta u Beogradu Ljiljana Marković, svakodnevni napor građana da se učvrsti i proširi sfera upotrebe ćirilice, treba da bude jači od samog zakona.\nUz citat Duška Radovića, ,,Nemojte dozvoliti da vam zakoni uređuju život“, Markovićeva kaže da ćirilica u Srbiji može da se zaštiti i mimo zakonskih okvira.\nUprkos razvoju modernih tehnologija, lingvisti su saglasni da je ćirilično pismo u Srbiji ugroženo, a najmanje ga koriste upravo oni koji nisu savladali njegovu upotrebu u savremenim tehnološkim rešenjima.\nIzbor pisma najviše zavisi od sfere upotrebe, ističe Markovićeva. U nekim sferama, prema njenim rečima, čak 80 odsto pisma je ćirilica, dok je u drugim, dominantna latinica, kao što je slučaj u većini štampanih medija u Srbiji.\nRešenje je moguće naći i u upotrebi ćirilice na saobraćajnim znacima, dodaje Markovićeva.\nSrpski zakon o jeziku i pismu trebalo bi da definiše latinicu kao pomoćno pismo što znači da ako se nešto ispisuje na oba pisma, ćirilica treba da ima prednost. Predviđeno je i da se na ćirilici odvija komunikacija u pravnom dometu, a posebno za navođenje naziva, sedišta i delatnosti preduzeća, naziva robe i uputstava za upotrebu nekog proizvoda.


Burme Vintidž - Infini LEG150 - Savršen izbor za sve parove koji vole luksuzan i diskretan nakit. Izuzetna izrada koja je upotpunjena kamenjem, oduševiće sve parove koji žele nakit za sva vremena!\nBurme se izrađuju po porudžbini, a vi možete birati boju zlata." /> LEG150 - Savršen izbor za sve parove koji vole luksuzan i diskretan nakit. Izuzetna izrada koja je upotpunjena kamenjem, oduševiće sve parove koji žele nakit za sva vremena!\nBurme se izrađuju po porudžbini, a vi možete birati boju zlata." />\nLEG150 - Savršen izbor za sve parove koji vole luksuzan i diskretan nakit. Izuzetna izrada koja je upotpunjena kamenjem, oduševiće sve parove koji žele nakit za sva vremena!


November 28, 2020 | Webherald.rs\n(VIDEO) NEREDI U LONDONU: Demonstranti blokirali grad, nećemo policijski čas! NEMCI TAKOĐE PROTESTUJU…\nU zemljama širom Evrope nastavljeni su protesti ljudi koji smatraju da su mere uvedene zbog korona virusa nepotrebne Veliki broj ljudi okupio se danas u Frankfurtu na Odri, na granici između Nemačke i Poljske, kako bi protestovao protiv trenutnih mera uvedenih kako bi se zaustavilo širenje korona virusa. Sa druge strane Nemačka, koja je do … Read more(VIDEO) NEREDI U LONDONU: Demonstranti blokirali grad, nećemo policijski čas! NEMCI TAKOĐE PROTESTUJU…\nUCENA: Putnici će morati da dokažu da su vakcinisani da bi ušli u avion!\nDiskriminatorska politika. Međunarodni avionski putnici u budućnosti će morati da dokažu da su vakcinisani protiv kovida 19 da bi mogli da uđu u avione kompanije “Kvantas”, saopštio je australijski prevoznik. Šef kompanije Alen Džojs izjavio je da će ovakav potez biti “neophodnost” kada vakcine budu dostupne. “Kroz razgovore sa kolegama iz ostalih prevoznika širom sveta … Read moreUCENA: Putnici će morati da dokažu da su vakcinisani da bi ušli u avion!\nDARIJA KISIĆ: Penzioneri su najbolji u Srbiji, oni rade šta im se kaže!\nSituacija je takva da detektujemo najveći broj zaraženih, hospitalizovanih i umrlih i da je situacija alarmantna, rekla je dr Darija Kisić Tepavčević gostujući na Prvoj. Tako je navela svi u svakom trenutku moramo da nosimo maske i ponašamo se kao da smo zaraženi. “Ako gledamo odnos hospitalizovanih i onih koji su otpušteni, poslednjih dana imamo … Read moreDARIJA KISIĆ: Penzioneri su najbolji u Srbiji, oni rade šta im se kaže!\nKON: Ne možete da zabranite ljudima Crni petak! Zabranio proteste i preko 5 gostiju na slavi…\nNe možete zabraniti “crni petak”, dakle onaj koji ga organizuje direktno je odgovoran – kaže Predrag Kon, iako je krizni štab nedavno mogao da zabrani vipe od 5 gostiju na slavi. Član Kriznog štaba za suzbijanje epidemije koronavirusa, epidemiolog dr Predrag Kon, kritikovao je gužve i redove u prodavnicama i tržnim centrima povodom tzv. Crnog … Read moreKON: Ne možete da zabranite ljudima Crni petak! Zabranio proteste i preko 5 gostiju na slavi…


E-Bantustan za 99 centi + komentari - Kulturanadlanu\nHome Književnost E-Bantustan za 99 centi + komentari\nE-Bantustan za 99 centi + komentari\nElektronska verzija engleskog izdanja naše knjige “Bantustan” trenutno je na promociji – košta svega 99 centi. I to ne debelih evro-centi, nego mršavih dolar-centi! Svaka kupovina povećava rejting knjige, što doprinosi njenoj boljoj prodaji u budućnosti.\n“Bantustan” trenutno drži treće mesto u kategoriji “Afrička putovanja” na Amazonu. Voleli bismo da stigne do prvog mesta, ali za to nam je potrebno da je još nekoliko ljudi kupi za tih 99 centi, danas i sutra. Ako ste spremni da uložite 0.99$ u globalne ambicije Kluba putnika, sada je odlična prilika da nas podržite. Knjiga se može poručiti na ovoj adresi.\nPored toga, tražimo i čitaoce koji su u mogućnosti da ostave komentar na knjigu na pomenutom sajtu. Komentarisanje je ograničeno na korisnike koji su na Amazonu imali promet od najmanje 50 dolara – dakle uglavnom na one koji žive u zemljama u kojima ljudi često kupuju preko tog sajta. Ako živite u nekoj od tih zemalja, i ako ste nekad pročitali “Bantustan”, svaki komentar bi nam mnogo značio, jer na osnovu toga potencijalni čitaoci odlučuju hoće li kupiti knjigu.\nPrevious article“Novo jutro” – mala retrospektiva radova Dunje Nedeljković Serafin\nNext articleIZLOŽBA PUTEVI GOSPODNJI JELENE MILOŠEVIĆ\nNovo izdanje knjige o knezu Pavlu i gostovanje Nila Balfura u Beogradu i Novom Sadu\nPromocija knjige Nebojše Bradića “Put do pozorišta” u Bitef teatru\nBiljana Minić objavila zbirku pesama “Srećan sam ko malo dete”\nSavet Evrope uvrstio rutu Svetog Ćirila i Metodija u kulturno nasleđe Evrope


RAZVOJNA ŠANSA SELA - Glas Podrinja\nBUDžETSKA SREDSTVA POLjOPRIVREDNICIMA\nRAZVOJNA ŠANSA SELA\nDeo gradskog budžeta usmeren je na selo kroz više programa koje su zemljoradnici koristili, počev od ulaganja u kopanje dubinskih bunara u Pocerini, zasada voća, poboljšanja rasnog sastava goveda, a izgradnjom Distributivnog centra za otkup, preradu i distribuciju voća, obezbediće trajan plasman na inostrano tržište\nGrad Šabac nije štedeo novac iz budžeta za ulaganje u selo, finansiranjem konkretnih programa koji su doprineli da poljoprivrednici ovog kraja ostvare veću proizvodnju. Pored toga, dosta je para uloženo u rekonstrukciju niskonaponske mreže, asfaltiranju i šljunčenju puteva, obnovu škola, zdravstvenih ambulanti, domova kulture.\nZoran Miletić, pomoćnik gradonačelnika ističe da pomoć selu nije samo kratkotrajna kampanja, već dugoročna politika grada. Šabac je jedini grad u Srbiji koji je još 2005. osnovao Direkciju za poljoprivredu, kao instituciju koja je postala servis poljoprivrednicima. Od stručnog tima i svih zaposlenih koji su im na raspolaganju, informišu se o merama države u oblasti poljoprivrede i načinu kako da svoja prava iskoriste, pa do najjednostavnijeg popunjavanja zahteva za ostvarivanje prava na regresiranu proizvodnju. Primer Šapca sledile su kasnije i neke opštine ne samo u Mačvanskom, već i drugim okruzima.\n-Svima je poznato da je najveći problem poljoprivrednicima Pocerine voda. Bez nje ne mogu da ostvare visoke prinose u voćarstvu i povrtarstvu, po kojem je ovaj kraj poznat. Bez navodnjavanja ne bi bilo dobrog roda jagoda i ostalog voća. Mi smo pomogli zemljoradnicima u bušenju bunara, jer voda se u ovim krajevima nalazi na dubinama preko 100 metara. Subvencionisali smo kopanje 200 dubinskih bunara i u to uložili oko 300.000 evra. Poznato je da je zemlja u Pocerini sa visokim nivoom kiselosti, odnosno da nema dovoljno kalcijuma. Popravili smo kvalitet zemljišta tako što smo učestvovali u 75 odsto troškova unošenja kalcijum-karbonata “ kaže nam Zoran Miletić, pomoćnik gradonačelnika.\nPoznato je da je Mačvanski okrug u vrhu sa stočnim fondom, koji je nažalost u celoj Srbiji u stagnaciji. Grad je uložio novac i u subvencije za poboljšanje rasnog sastava goveda. Subvencinisano je osemenjavanje krava semenima iz najprestižnijih specijalizovanih institucija, a ove godine nastavlja se i subvencionisanje svakog oteljenog teleta.


Inicijativa „Ne da(vi)mo Beograd” poziva građane da podrže policijski i vojni sindikat! – Balkanekspresrb.rs\nTrenutni protesti mladih ljudi na ulicama u više gradova Srbije pokazuju da je građanima dosta srozavanja demokratskih institucija i politika kojima se sistemski društvo siromaši\nINICIJATIVA „Ne da(vi)mo Beograd” poziva građane da u subotu 8. aprila u 12 časova ispred Vlade Srbije, podrže Policijski sindikat Srbije i Vojni sindikat Srbije koji se bore protiv namere vlasti da policiju i vojsku privatizuje, instrumentalizuje i pretvori u svoje partijske jurišnike i saučesnike u zločinima i brojnim kršenjima zakona.\nPozdravljamo nameru sindikata da se usprotive postavljanju nestručnog kadra na rukovodeće pozicije u vojsci i policiji, materijalnom i socijalnom degradiranju vojnika i policije, kao i sistemskom iživljavanju nad radnicima u privatnom i javnom sektoru. Naša borba protiv nesigurnosti, nemaštine i bezperspektivnosti, može biti jedino zajednička, jer gnev koji nas vodi da izađemo na ulice je isti, a to je nepristajanje na plan vladajuće političko – ekonomske elite da uzurpira i monopolizuju sve društvene resurse i uspostavi autoritarni režim radi zgrtanja bogatstva i večnog uživanja na vlasti.\nTrenutni protesti mladih ljudi na ulicama u više gradova Srbije pokazuju da je građanima dosta srozavanja demokratskih institucija i politika kojima se sistemski društvo siromaši. Medijsko izveštavanje o ovim protestima umesto da istraži povode i razloge koji su građane izveli na ulice, svelo se isključivo na prenošenje izjava ljudi na vlasti, njihovih neutemeljnenih optužbi i blaćenje građana koji su se odvažili da ne ćute i da kritikuju njihove postupke.(Press NDB) ♦


Demokratski savez Kosova potvrdio je da pozicija predsednika parlamenta i dalje predstavlja razdvajanje između dveju stranaka.\nPotpredsednik DSK Ljutfi Haziri rekao je da se nakon izbora predsednika parlamenta nametnula nova situacija, koja zahteva strpljenje da se razgovori odvijaju dok dve strane ne postignu dogovor.\nTo je potvrdio i drugi potpredsednik te stranke Agim Veljiu koji je naglasio da je rešenje za što skorije formiranje vlade na Samoopredeljenju kao pobedničkoj stranci.\nMeđutim, dodao je da DSK ima svoje principe i očekuje vladu jednakosti, u odnosu na Kurtijevu stranku.\n"DSK je izgubila izbore. Nije prva stranka, dužni smo da sačekamo korake PS-a koji je odgovoran za stvaranje institucija. Čekamo da oni omoguće rešenje stvorene situacije. Imamo svoje principe, želimo uravnoteženu vladu", napomenuo je on.\n25.05.2020 Od četvrtka kretanje po 16 sati (1579)\n25.05.2020 Gračanica: Počela isplata od 100 evra (766)


Ivanić: Presuda neće imati posljedice na RS, ali će od nje zavisti odnosi BiH i Srbije - Klix.ba\n15.2.2007. u 11:59\nLider Partije demokratskog progresa Republike Srpske Mladen Ivanić smatra da presuda po tužbi BiH protiv Srbije i Crne Gore za agresiju i genocid, koja će biti izrečena 26. februara, neće imati posljedice na RS, a da će se od karaktera presude moći vidjeti budući odnosi BiH i Srbije.\n"Ta presuda ne može imati posljedice po RS i na njeno ustavno uređenje, jer je Ustav ono što je napisano u Daytonu i to se više nikada neće moći promijeniti bez volje predstavnika RS-a", kazao je Ivanić za Agenciju FENA.\nU kakvim će odnosima biti BiH i Srbija i Crna Gora nakon presude, kako je rekao Ivanić, vidjet će se kada se sazna karakter presude.\nPonovio je da ta tužba nema legitimitet jednog bh. naroda, te da nije i nikada neće imati legimitet građana RS-a i BiH koji su iz reda srpskog naroda.


eKapija | Raste broj mladih koji žele da se bave poljoprivredom i proizvodnjom - Potrebna podrška i promocija\nIzvor: eKapija | Nedelja, 01.11.2020.| 16:03\nNa onlajn panel diskusiji projekta "Budućnost srpske industrije hrane" govorilo se o mladima u poljoprivredi, kolika je njihova zastupljenost u poljoprivrednoj proizvodnji i kakav im je stav prema karijeri u ovoj industriji. Razgovaralo se i o mladim proizvođačima hrane, naslednicima poljoprivrednih gazdinstava i njihovoj budućnosti na tržištu.\nUčesnici panela su se složili da potencijal i interes mladih za rad u industriji proizvodnje hrane postoji, a da je na struci i obrazovnom sistemu da pomogne, usmeri i kaнališe da se do rešenja brzo dođe, kao i da potencijali nađu svoje mesto na tržištu, navedeno je u saopštenju.\n- Interes postoji i raste, a primer je industrija proizvodnje zanatskog piva, gde je primetan entuzijazam kod proizvođača kraft piva u smislu inovativnosti, domišljatosti, prepoznatljivosti proizvoda i novih receptura - rekao je prof. dr Viktor Nedović, profesor Poljoprivrednog fakulteta Univerziteta u Beogradu i predsednik Udruženja prehrambenih tehnologa Srbije.\nSa druge strane, Dragan Jonić iz Centra za negu čoveka i prirode AMA dao je uvid u rezultate istraživanja projekta "Gajimo odgajivače", koje je za cilj imalo mapiranje mladih poljoprivrednika i proizvođača hrane, kao i domete njihovog rada, nivo zadovoljstva, ali i prepreke i izazove sa kojima se suočavaju u svakodnevnom radu.\nIstraživanje je sprovedeno u Srbiji i Hrvatskoj, a zaključak je da su mladi poljoprivrednici ranjiva društvena grupa, da se kao najveća podrška navodi porodica, dok je država tu kao garant, investitor i izvor obrazovanja. Ključna razlika između mladih poljoprivrednika u Srbiji i Hrvatskoj ogleda se u sertifikovanju organske proizvodnje, stavu prema ceni proizvodnje i dostupnosti EU fondova.\n- Da bi mladi poljoprivrednici dobili svoju šansu na tržištu, potrebno je odustati od konvencionalne poljoprivrede i motivisati urbano stanovništvo ka većem interesovanju za poljoprivrednu proizvodnju - naglasio je Jonić.\nPotrebno raditi na promociji i predstavljanju malih proizvođača\nUtisak mladih proizvođača je da podrška postoji, ali da je potrebno više podrške i usmeravanja mladih proizvođača, kako bi se odlučili za karijeru u ovoj industriji.\n- Srbija je malo tržište i male su niše u stvaranju premijum proizvoda, pa se javlja potreba za novim tržištma i kupcima, kao i izvozom - izjavio je predstavnik mladih proizvođača, Boško Jovanović ispred porodične kompanije Polo Čačak, i dodao da je potrebno raditi na promociji i predstavljanju malih proizvođača kako u Srbiji, tako i inostranim tržištima, ali i naveo problem nedostatka radne snage u poljoprivrednoj proizvodnji.\nOva panel diskusija namenjena opštini Čačak bila je osma i poslednja u nizu radionica koje su se zbog epidemiološke situacije održavale u online formatu, a bile su namenjene mladim proizvođačima hrane. Naredni korak biće predstavljanje mladih proizvođača hrane, pobednika nacionalnog konkursa za "Buduće lidere domaće hrane", na sajmu visokokvalitetne hrane Belgrade Food Show koji će ove godine biti održan u online formatu.\nUčešće je besplatno, te se i ovim putem pozivaju mali proizvođači visokokvalitetne hrane da se prijave i predstave svoje proizvode na ovom sajmu.\n"Budućnost srpske industrije hrane" je projekat koji pruža podršku, promociju i povezivanje mladima koji su zainteresovani ili već uključeni u sektor proizvodnje hrane. Cilj je motivacija i osnaživanje mladih da pokrenu sopstvenu proizvodnju, okrenu se tržištu visokokvalitetne hrane ili unaprede svoje postojeće proizvode. Projekat sprovodi Asocijacija za promociju srpske hrane, a finansira Ministarstvo omladine i sporta Republike Srbije.\nmladi proizvođači hrane


Broj malvera za Android u 2012. porastao za 1200% | PC Press\nBroj malvera za Android u 2012. porastao za 1200%\n29. maj 2012. 7. avgust 2017. Aleksandra Šakić\nMalveri za mobilne telefone zabeležili su vrtoglavi rast tokom prva tri meseca ove godine, a broj novih malvera za Android smart telefone i tablet uređaje je veći za 1200% u odnosu na isti period prošle godine.\nU najnovijem izveštaju koji je objavio McAfee (pdf), samo tokom prva tri meseca otkriveno je 8000 novih malvera pisanih za operativni sistem Android.\nU kompaniji ovo objašnjavaju popularnošću Google-ovog operativnog sistema i brojem prodatih uređaja koji Android čine veoma privlačnom metom za napadače.\nManjkavosti koje postoje u kontroli aplikacija kao i mogućnost prodaje aplikacija na nezvaničnim marketima predskazuju da će se trend napada na Android nastaviti.\nMeđutim, porast broja malvera nije specifičan samo za OS Android, već i za druge platforme.\nTako u McAfee-ju tvrde da su tokom prva tri meseca prikupili više od 83 miliona uzoraka malvera, što je značajno više u odnosu na isti period prošle godine kada je taj broj iznosio 75 miliona.\nIako je Windows i dalje meta izbora sajber kriminalaca, ni Mac korisnici više ne mogu biti bezbrižni. Kompanija je otkrila 250 novih malvera za Mac i oko 150 novih lažnih Mac antivirusa tokom prva tri meseca ove godine. U McAfee-ju predviđaju porast broja malvera za Mac, ali i prilagođavanje ozloglašenih malvera za Windows, kao što je bankarski Trojanac Zeus, ovoj platformi.\nPrema podacima iz izveštaja, najveći broj napada dolazi iz SAD ali se u ovoj zemlji nalazi većina kontrolnih servera za bot mreže, uprkos uvreženom mišljenju da je Kina najveći izvor sajber kriminala.\nTagovi: Android, softver antivirus, Virus, Zaštita\n← Profesionalni LCD ekrani\nZa sve poslovne potrebe →


Na karneval u Vrnjačkoj banji došlo 150.000 ljudi | Glas javnosti\nPočetna > Srbija > Na karneval u Vrnjačkoj banji došlo 150.000 ljudi\nVRNJAČKA BANJA - Festival radosti, muzike i karnevalskog raspoloženja, tradicionalni Vrnjački karneval, koji traje do nedelje 17. jula, posetilo je blizu 150.000 posetilaca, saopštila je Turistička organizacija Vrnjačke banje.\nRazlog tako dobroj posećenosti je i veoma dobar i pre svega raznolik program - pored koncerata, pozorišnih predstava, maskenbala, akrobatskih performansa, održana je i velika dečija povorka na opšte oduševljenje najmlađih.\nVeliku medijsku pažnju su izazvali i nastupi naših poznatih muzičkih zvezda - Biljane Krstić i Bistrik benda koja je u Vrnjačkoj banji nastupila nakon 15 godina, zatim Goce Tržan, Starog grada, USB benda.\nU okviru karnevala održava se i šesti Festival zabavne muzike "Banja 2011." na kome su nastup imale mlade muzičke nade, a nakon oficijelnog dela prve festivalske večeri je održan koncert grupe Kerber koji je okupio više od 10.000 ljudi.\nU nastavku karnevala najavljeni su koncerti grupe Regina, Valentina, Bojana Marovića, Nataše Bekvalac i drugih.\nCentralni događaj je velika međunarodna karnevalska povorka u subotu 16. jula, koju će činiti više od 40 karnevalskih grupa iz Srbije i inostranstva sa blizu 1.000 učesnika. Prema očekivanjima ovogodišnji Vrnjački karneval će zasigurno oboriti sve rekorde posećenosti.


Bekrić: Moj glavni cilj je medalja na OI2016 u Riju, sve ostalo su usputne stanice - Sportski portal Srbije\n"To jeste moj glavni cilj, a sve do Rija su usputne stanice. Ako sve bude po planu, ne vidim razlog zašto ne bi bilo i medalje", rekao je Bekrić u Kruševcu uoči tribine koju je organizovao Alfa univerzitet.\n"Pripreme za sada teku odlično", kaže osvajač bronze na Svetskom prvenstvu u Moskvi, i dodaje da ga pre Rija čeka prvenstvo Evrope u Cirihu 2014. i jaka konkurencija.\n"S obzirom na to da se radi o jakoj konkurenciji, to je ono što me gura napred", ističe Bekrić.\nGovoreći o trci koja ga je proslavila, najbrži Evropljanijn na 400 metara s preponama navodi da je "to nešto što će pamtiti celog života, ne samo zbog medalje, već zbog same trke".\n"Čast mi je što sam trčao sa takvim veličinama", rekao je Bekrić i dodao da je "srce pred početak trke poslao svima, celoj naciji".\n"Znao sam da sam zaintrigirao javnost ulaskom u finale i na taj način sam znao da nisam sam i to mi je dodatno davalo snagu. Želeo sam tako da pozdravim sve ljude", rekao je Bekrić istakavši da mu se posle uspeha u Moskvi nije promenio život, već ciljevi.\nSvojim najvećim uspehom smatra to što ima sve više zainteresovanih za atletiku i to što se stanje u srpskoj atletici poboljšalo.\nPosted: 03 oktobar 2013\nLični rekord za Bekrića na 400 metara


Vlada: Nije bilo pregovora o izlasku A2A iz EPCG - Vijesti.me\nVlada i A2A nijesu ni u jednom trenutku pregovarali o prostom izlasku italijanske kompanije iz Elektroprivrede (EPCG), jer su se partneri potpisivanjem Privremenog sporazuma opredijelili da nastave saradnju.\n"Cilj je bio stvoriti optimalan okvir kako bi se u narednom periodu realizovale kapitalne investicije uz maksimalnu zaštitu ugovornih strana", saopšteno je agenciji Mina-business iz Vlade.\nKako su podsjetili, 30. septembra istekla je važnost Privremenog sporazuma koji su 2. aprila zaključili Vlada Crne Gore i kompanija A2A.\nU saopštenju se kaže da je tokom procesa pregovora Vlada ostala čvrsto na stanovištu da ne odustane, nego, naprotiv, da insistira na početku gradnje II Bloka TE Pljevlja bez daljeg odlaganja, i to iz ekonomskih odnosno energetskih, ali i ekoloških razloga, jer se na taj način trajno rješava sadašnji ekološki problem Pljevalja.\n“Predstavnicima kompanije A2A to je jasno predočeno, kao što je predočena i opredjeljenost Vlade da u Elektroprivredi zadrži strateškog partnera“, zaključuje se u saopštenju.\nTaman neko napise nesto dobro o vladi i onda ona to demantuje !


– Objavljeno on October 3, 2018OBJAVLJENO U: Dešavanja, Home, najava, Naši saradnici, Novosti, Projekti, Zanimljivosti\nVeć 29 godina arhitekte i dizajneri uspešno implementiraju Tehnomarket proizvode na više od 8.000 projekata u svetu. Kompanija koja dizajnira i proizvodi svoje sopstvene profile i sisteme na tržištu se diferencija slušajući arhitekte i nudeći svoja rešenja za njihove briljijantne ideje.\nU ponudi kompanije Tehnomarket nalazi se čitav proces od proizvodnje profila do gotovog prozora, ostakljene ili ventilisane fasade.\nOvaj process obuhvata najpre ekstruziju profila, automatizovanu Kautec tehnologijom 2015. godine. Kao nastavak procesa kompanija nudi plastifikaciju profila prvom Henkel chrome free tehnologijom na Balkanu, koja ne šteti životnoj sredini. Wood effect tehnologija odnosno bojenje profila u šari drveta je još jedna od opcija plastifikacije.\nSistemi prozora i vrata LINEAL, TMH i SLIDE namenjeni su krajnjim kupcima i distributivnim partnerima iz različitih država kao što su Francuska, Švajcarska, Rusija ili Slovenija. Brend LINEAL najrasprostranjeniji je energetko efikasni proizvod firme. Ugradjen je izmedju ostalog na 15 objekata u New Yorku, od kojih su neki The Dekalb Residences ili Sinagoga Brooklyn. Za renovaciju zgrade koju je dizajnirao sam Le Corbusier za Elektroprivredu Francuske u gradu Clermont Ferrand korišćen je samo ovom objektu prilagodjen sistem TMT 64 FR. Upravo u mogućnosti da svojim rešenjima odgovori na najekstremnije zahteve arhitekata ogleda se prednost firme na tržištu. To je moguće jer se ceo proces proizvodnje izvodi I kontroliše u samoj kompaniji.\nPored sistema prozora i vrata Lineal Tehnomarket ponosno ističe jos dva brenda ALUMINIK CS55 sistem ostakljenih fasada kao i sistem ventilisanih fasada VENT.\nSama ostakljena fasada, već odavno zauzima primat u izgradnji poslovnih četvrti. ALUMINIK CS55 rešenje ostakljene fasade ugradjeno je na Termoelektrani EFT Stanari u Bosni i Herzegovini i na Cargo Terminalu internacionalnog aerodroma Accra u Gani. U kombinaciji sa ostakljenom fasadom na projekat Ecobank u Gani ugradjena je i VENT ventilisana fasada, gde je umesto kompozitnih panela za oblaganje fasade i unutrašnjeg hola korišćen travertin. Sistem podkonstrukcija za ventilisane fasade VENT posebno je revidiran i za stadion St.Petersburg na kome se igralo Svetsko Prvenstvo FIFA 2018 za sta je mladi R&D tim imao samo 4 meseca pre montaže. U oba slučaja odgovorilo se na posebne zahteve arhitektonskih studija Kisho Kurokawa i Arc Architects predvodjenog arhitektom Mo Phala iz Pretorije, Juzna Afrika.\nPartner Tehnomarketa na polju kompozitnih panela je Alucoil grupacija iz Španije sa svojim kompozitnim panelima Larson i Larcore protivpožarne zaštite do A2, koji izmedju ostalog čine ventilisanu fasadu DC Towers u Beču ili na muzeju PRADA Fondazione u Milanu. U Tehnomarketu pored prodaje Alucoil panela, može se izvršiti i potpuna obrada istih na CNC mašini kao i savijanje i zatvaranje ivica panela na Alu Bender mašini.\nTehnomarket konstantno traži, testira i razvija nove koncepte i nove proizvode kako bi zadovoljio stalno rastuće standarde aluminijumskih proizvoda na projektima. Od specifikacije do instalacije njihov tim saradjuje sa arhitektama, dizajnerima i izvodjačima na posebnim detaljima.\nNajnoviji trendovi poput energetske efikasnosti sistema za prozore i vrata, serije blindiranih prozora za državne institucije, staklenih fasada velikih povrsina ili ventilisanih fasada posebnih performansi praćeni su sa velikom pažnjom od strane R&D sektora kompanije.\nTradicija izvodjenja avangardnih i naprednih projekata čini kompaniju odabranom od strane najzahtevnijih arhitekata kada se radi o sistemima prozora, vrata, kompozitnim panelima, ostakljenim i ventilisanim fasada, obradom i proizvodnjom profila.\nTehnomarket će zajedno sa svojim parnterom Alucoil podržati arhitektonsku manifestaciju Dani Orisa od 12. do 14. Oktobra u Zagrebu. Iskoristite priliku da pogledate uživo njihove proizvode i upoznate se sa njihovim timom.


Vlada u senci traži smenu ministra odbrane - 20.03.2015, Sputnik Srbija\n„Vlada u senci“, koju čine članovi Demokratske stranke, zatražila je momentalnu smenu ministra odbrane Bratislava Gašića sa te pozicije jer „šteti ugledu... 20.03.2015, Sputnik Srbija\n17:28 20.03.2015 (Osveženo: 16:19 05.10.2015)\n„Vlada u senci“, koju čine članovi Demokratske stranke, zatražila je momentalnu smenu ministra odbrane Bratislava Gašića sa te pozicije jer „šteti ugledu Vojske Srbije“, rrekao je potpredsednik DS-a i ministar unutrašnjih poslova „vlade u senci“ Dragan Šutanovac.\nŠutanovac je rekao da „vlada u senci“ zahteva od premijera da smeni Gašića ili da to makar učini kroz rekonstrukciju vlade jer je „naneo dovoljno štete“ i ocenio da je skorašnja tragedija posledica lošeg rukovođenja Ministarstvom odbrane i VS. Šutanovac je kazao da ranije nije tražio smenu ministra zbog pada aviona, jer su svi svesni opasnosti koje nosi vojnički život, već da „vlada u senci“ traži smenu zbog nepoštovanja procedura i traže odogovore na pitanja ko je donosio odluke o zaobilaženju procedura i šta je bio krajnji cilj.\nGašić je kazao da je helikopter upotrebljen i u Feketiću, u situaciji koja je bila manje bezbedna od ove, da su političari tada izašli iz okvira svoje delatnosti „ne bi li se fotografisali i na marketinški način prikazali svoje aktivnosti“.\nŠutanovac je dodao da je zbog toga „vlada u senci“ tražila i odgovr na pitanje ko je bio na aerodromu u Surčinu.\nPotpredsednica DS i ministarka odbrane „vlade u senci“ Gordana Čomić izjavila je da odgovore na pitanja o padu aviona traže jer je to u duhu vladavine prava i da ta pitanja ni na koji način ne ometaju istragu.\nOna je ponovila da „vlada u senci“ želi da zna ko je doneo odluku o korišćenju ljudstva i sredstava VS, da li je odluka doneta pisano ili usmeno, šta je osnov za takvu naredbu, da li je i ko menjao planove leta dok je helikopter bio u vazduhu i ko je razmenio informacije na aerodromu Nikola Tesla o sletanju letetlice na civilni aerodrom.\nOna je tražila i da ministarstvo kaže ko je dao „lažnu informaciju, da se spasilačka misija završila srećno i da je zadatak spasilačke misije uspešno završen“. Ona je dodala da odgovore na ova pitanja očekuje u zakonskom roku od 13 dana.\nDragan Šutanovac rekao je i da je skupštinski Odbor za kontrolu službe bezbednosti imao uvid u dokumenta Vojno-bezbednosne agencije i da se uverio da je tvrdnja zaštitnika građana o tome da je VBA zloupotrebila položaj i kršila zakon tačna.


Haos u Americi tokom Trampove inauguracije - Sputnjik Srbija\n19:47 20.01.2017 Preuzmite kraći link\nProtesti u Vašingtonu, nedaleko od mesta inauguracije novog predsednika SAD Donalda Trampa, postali su nasilni.\nPolicija je bacila suzavac da otera demonstrante. Tokom nasilnih demonstracija, dvoje je povređeno.\nViše stotina demonstranata maskiranih i obučenih u crno izazvali su incidente u centru Vašingtona, bacali su kamenje i lomili stakla na izlozima.\nNeposredno pre polaganja zakletve novog američkog predsednika, oko 500 demonstranata protestuje u centru Vašingtona, razbijajući „simbole kapitalizma“ u Americi.\nTokom protesta uhapšen je i novinar RT televizije.


Kina – Grad Niš\nPredstavnici Kompanije Huavej posetili su Niš i sa gradonačelnikom Darkom Bulatovićem i njegovim saradnicima, kao i predstavnicima Ministarstva trgovine, turizma i telekomunikacija razgovarali o saradnji na projektu Niš – pametan grad. Na radnom sastanku u gradskoj kući, delegacija Huaveja predstavila je potencijale i mogućnosti ovog tehnološkog giganta koji su već implementirani u većem broju gradova i čije funkcionisanje značajno podiže funkcionalnost tih gradova i posebno pozitivno utiče na kvalitet života stanovnika. To se ogleda pre svega u vidu smanjenja saobraćajnih i komunalnih problema, što opet dovodi i do smanjenja zagađenja, podizanja energetske efikasnosti, ušteda u električnoj energiji i drugim energentima i, konačno, do ušteda u novcu potrebnom za funkcionisanje najvažnijih gradskih sistema.\nDelegacija Grada Niša koju su činili pomoćnik Gradonačelnika Miloš Milošević, direktor JKP Mediana Dragoslav Pavlović i direktor JKP Parking servis Dejan Dimitrijević boravila je, na poziv i u organizaciji kompanije Huavei, na tradicionalnom Forumu pametnih gradova u Šenženu u Kini. Na Forumu su predstavljena dostignuća koja su u ovoj oblasti ostvarena u većem broju gradova u svetu, i koja će, u saradnji sa Kompanijom Huavei, biti implementirana i u Nišu. Asocijacija pametnih gradova, trenutno okuplja oko 700 metropola, među kojima su i Peking, Singapur, Barselona, Dubai i mnogi drugi. Cilj je stvaranje pametnih digitalnih servisa za građane koji će omogućiti bezbednije i pametnije društvo i ambijent. Integracija ovih tehnologija će pomoći gradskim upravama da izgrade sigurno, inteligentno i efikasno socijalno i ekonomsko okruženje. U sklopu Foruma, članovi niške delegacije imali su niz sastanaka sa predstavnicima menadžmenta Huaveija, a upriličen je i obilazak Centrale Korporacije, kao i komandnih centara iz kojih se rukovodi kompletnim sistemom pametnih i bezbednosnih servisa grada Šenžena koji je vodeći u svetu po primenih visokotehnoloških inovacija u organizaciji funkcionisanja grada.\nGradonačelnik Niša Darko Bulatović je sa potpredsednikom Vlade Republike Srbije i ministrom trgovine, turizma i telekomunikacija Rasimom Ljajićem i ministrom finansija Sinišom Malim prisustvovao sastanku sa rukovodstvom kompanije „Huavej” koji je odžan u sedištu kompanije „Huavej” u Pekingu. Načelno je dogovoreno da Niš bude prva lokalna samouprava u Srbiji u kojoj bi trebalo da bude realizovan projekat pametnih gradova. U tom smislu, u narednom periodu, biće odabrana tri komunalna servisa od testiranih sedam, koji će biti obuhvaćeni pilot projektom. Projekat pametnog grada će u budućnosti znatno olakšati svakodnevni život stanovnika Niša.\nU Pekingu je održan veliki međunarodni samit „Pojas i put” a u delegaciji Srbije koju je predvodio predsednik Aleksandar Vyčić bio je i gradonačelnik Niša Darko Bulatović koji je prisustvovao plenarnim sastancima i potpisivanju međudržavnih sporazuma i ugovora. Gradonačelnik Bulatović je učestvovao na Forumu Digitalni put svile, koji predstavlja jedan od tematskih foruma u okviru Drugog Foruma za međunarodnu saradnju Pojas i Put imajući u vidu da su gradovi Handžo (NRK) i Niš (RS) imenovani kao pilot gradovi za inicijativu ekonomske saradnje na informatičkom putu svile između Narodne Republike Kine i Republike Srbije. Tokom zvanične posete Kini gradonačelnik Niša Darko Bulatović prisustvovao je potpisivanju Memoranduma o razumevanju između Vlade Srbije i kompanije “Huavej” za projekat “Pametni gradovi”. Svrha tog dokumenta, koje je u ime Vlade Srbije potpisao ministar telekomunikacija Rasim Ljajić, jeste razvoj strategije pametnih gradova, kroz pozicioniranje kompanije Huavej kao strateškog partnera za gradove i lokalne samouprave poput Niša, Beograda i Novog Sada.\nNa međunarodnoj konferenciji o digitalnoj ekonomiji u kineskom gradu Hangdžou poptisano je Pismo o namerama za jačanje razvoja Informatičkog puta svile između Grada Hangdžou i Grada Niša. Grad Hangdžou iz Kine i Grad Niš iz Srbije na osnovu saglasnosti o značaju digitalne ekonomije za ekonomski i društveni razvoj, dogovorili su se da je potrebno uanprediti saradnju u oblasti digitalne ekonomije u skladu sa načelima jednakosti, međusobnog poštovanja, opšteprihvaćenih pravila međunarodnog prava i uzajamnih koristi. Strane potpisnice obavezuju se na blisku saradnju u sektoru digitalne ekonomije, uključujući i da će Handžo i Niš biti imenovani kao pilot gradovi za inicijativu ekonomske saradnje na informatičkom putu svile između Narodne Republike Kine i Republike Srbije, intenziviranje komunikacije i saradnje u sektorima: e-trgovina, pametno upravljanje gradom, moderna logistika, onlajn turizam, animacija, gejming sektor i dr., kao i otvorenost drugih oblasti za dalju realizaciju bilateralne saradnje.


Dodikov trosatni monolog u stilu komunističkih diktatora - Impuls\nObjavljeno: Ponedjeljak, 03 Septembar 2018 08:13\nNakon što je grupa poznatih novinara iz Republike Srpske odbila učestvovati u emisiji javnog servisa "Predsjednik govori", RTRS se potrudila da ovaj put ništa ne izmakne kontroli, što je potvrdila i lista probranih gostiju i gledalaca u studiju.\nEmisija koja je predstavljena kao otvoreni razgovor sa predsjednikom tako se pretvorila u trosatni monolog u stilu komunističkih diktatora, koji se prekidao samo kako bi pažljivo probrani novinari i aktivisti SNSD-a mogli pročitati unaprijed napisana im pitanja.\nPored novinara RTRS i Srne, na koje nije potrebno trošiti riječi, novinarsku profesiju je tako predstavljao i Nenad Trbić, koji je na poziciju urednika informativnog programa ATV, došao direktno iz kabineta ministarstva u Vladi RS, nakon što je ATV kupio SNSD-ov tajkun Slobodan Stanković.\nPrivilegiju da pročita pitanje upućeno predsjedniku RS je imao i voditelj i urednik, poznat po tome što je prilikom gostovanja Milorada Dodika u njegovoj emisiji stoički podnio riječi „ne seri“, izrečene od strane njegovog sagovornika.\nJoš veću restrikciju RTRS je vodio prilikom odabira u studiju prisutnih gledalaca koji su imali tu privilegiju da se pred cijelim auditorijumom obrate svom stranačkom vođi.\nStudenti, koji su, samo pukim slučajem istaknuti aktivisti SNSD, pročitali su pitanja, a Dodik je kao iz rukava vadio odgovore rasterećen nelagodnih tema, koje svakim danom sve više ljuljaju more problema, a sa njima i čamac na kojem režim brodi.


Mirjana Samardžija - FondacijaStudenica\n1995. bila je suosnivač američke organizacije "Amerikan Srbian vimen kaukus", ASVK, organizacije koja povezuje žene aktivistkinje koje traže pravdu za kršenja ljudskih prava u Srbiji tokom ratova '90-ih na Balkanu. ASVK je doprineo u dostavljanju materijala i svedoka međunarodnom tribunalu za kriminal u u bivšoj Jugoslaviji u Hagu, i potpomogao pokretanju prvog suđenja Tribunala protiv zločina nad Srbima u Čelebiću, i drugim slučajevima.\nTokom njene karijere u finansijama, bila je izvršna direktorka "Fajnenšl Menadžment Solušns", konsultantske firme iz San Franciska, blagajnica i finansijska direktorka u "Pasifik Telesis Intrnešnal" koji je razvijao nove biznise u Koreji, Tajlandu, Maleziji, Velikoj Britaniji i Španiji. Pre toga je bila potpredsednica za finansije projekata u "Kroker Nešnal Benk" u San Francisku, specijalizovana kako za domaće, tako i za međunarodne projekte. Takođe je nekoliko godina bila u Vladi SAD pri Generalnom računovodstvenom birou baveći se međunarodnom trgovinom i finansijama, pri Ministarstvu trgovine SAD baveći se evaluacijom trgovine između Zapada i Istoka, a u privatnom sektoru je radila i kao istraživač jugoslovenskog i rumunskog tržišta na početku svoje karijere.\nMirjana Samardzija je takođe bila član upravnog odbora "Vimens Envajronmental Lideršip Netvrk". Od skoro je izabrana da bude na mestu potpredsednice i direktorke Fondacije Studenica, kao i član izvršnog komiteta ove organizacije.


Ministri EU 10. maja pokreću ‘stratešku debatu’ o Zapadnom Balkanu | Tuzlanski.ba\nDijeljenja: | 7.5.2021. u 20:29\nMinistri insotranih poslova zemalja članica Evropske unije (EU) će na sastanku u ponedjeljak, 10. maja, raspravljati o prilikama na Zapadnom Balkanu, potvrđeno je novinarima u sjedištu EU uz potvrdu da će dijalog o normalizaciji odnosa između Srbije i Kosova biti među ključnim tačkama u okviru rasprave.\nNa sastanku kojim će predsedavati šef evropske diplomatije Josep Borell, najavljeno je učešće specijalnog EU predstavnika za dijalog, Miroslava Lajčaka koji bi trebao da obavesti ministre o pripremama za održavanje nove runde na najvišem političkom nivou kojim će se obilježiti obnova dijaloga Prištine i Beograda.\nU sklopu debate o prilikama u regionu, prema najavama briselskih zvaničnika, raspravljaće se o “geopolitičkom pristupu EU prema Zapadnom Balkanu”. Radi se inače o, kako se ističe “dugo očekivanoj strateškoj debati” o Zapadnom Balkanu.\nIzvori EU koji su govorili novinarima o pripremama sastanka su naglasili da se debata neće fokusirati na proces prisupanja zemalja regiona.\n”I bez diskusije je jasno da Zapadni Balkan ima evropsku pespektivu. Ovde ćemo se baviti spoljnom politikom”, objasnio je jedan evropski zvaničnik.\nOvaj sagovornik je najavio da će se između ostalog na ministarskom nivou razgovarati o uticaju trećih zemalja na Zapadnom Balkanu, jer je jasno da se situacija “značajno promijenila kada je riječ o uticaju spolja na zemlje regiona”.\nOvaj evropski zvaničnik je priznao da u briselskim krugovima postoji zabrinutost zbog “sve veće frustracije u regionu” zbog zastoja u procesu proširenja te se zato gleda na nogućnosti kako da Evropska unija povrati izgubljeni uticaj na Zapadnom Balkanu.\n“EU ne insistira na ekskluzivnosti prisustva u regionu, ali je važno da EU bude prisutna i da bude vodeći igrač”, rekao je zvaničnik EU.\nInače, šefovi evropskih diplomatija zemalja članica EU se sastaju jednom mjesečno. Ova debata je prvenstveno bila planirana za aprilski sastanak međutim budući da su tada ministri raspravljali u formatu video-linije, tema je prebačena za majsko okupljanje.\n“Zapadni Balkan je isuviše važna tema za nas, stoga tretiranje ovog pitanja zahtjeva fizičko prisustvo svih ministara. Zato smo se svi složili da se o regionu raspravlja u maju kada će u Brisel doći svi ministri”, objasio je jedan diplomatski izvor. (RSE)\nKljučne riječi: eu, sastanak, zapadni balkan


NSinfo: Pregovori sa jednim od najvećih svetskih bendova - Na Egzitu i nulti dan?\nPregovori sa jednim od najvećih svetskih bendova - Na Egzitu i nulti dan?\nOvogodišnji Exit festival mogao bi ostati upamćen po tome što će trajati dan duže od planiranog\ni što će na njemu nastupiti jedan od najvećih svetskih bendova koji spada u malobrojnu i odabranu grupu takozvanih stadionskih atrakcija, čiji honorar premašuje milion dolara.\nMada iz Exit tima niko još zvanično ne želi da priča o tome, nezvanične informacije govore da će na Petrovardinsku tvrđavu ovog leta doći bend koji nikad nije bio u regionu, iako su gotovo svi vodeći domaći organizatori pokušavali da ih dovedu na Ušće.\nOčekuje se da će u narednih nekoliko dana biti obelodanjeno da li su pregovori urodili plodom, kada bi trebalo i javno da bude saopšteno i ime benda koji će sve su prilike, ukoliko do dogovora dođe na najspektakularniji način otvoriti ovogodišnje izdanje Exita, koji će i na taj način potvrditi status najboljeg muzičkog festivala u Evropi.\n... exit, festival, koncert, Novi Sad, petrovaradinska tvrđava


Leskovac prvi po broju novoobolelih od koronavirusa, žarište u Juri\nLeskovac prvi po broju novozaraženih koronavirusom, žarište u Juri\nVesti Autor:Milan Stojanović09. maj. 202019:39 > 19:40\nJoš deset radnika Jure u Leskovcu pozitivno na koronu\nU Juri ukupno zaraženo 35 radnika, u kovid bolnici u Leskovcu 21 zaposleni\n„Nismo imali maske, a većina nas ni način da se udalji od kolega jer je proces proizvodnje takav u Juri“, upozorila je jedna od radnica još početkom aprila, kada se iz istih razloga protest „preselio“ i ispred niških pogona iste fabrike.\nI jedni i drugi su, podsetimo, naposletku završili na svojim radnim mestima bez mogućnosti da u svim sektorima poštuju distancu. Često je u halama bio veći broj radnika od propisanog, iako su već početkom aprila registrovani prvi zaraženi radnici u Leskovcu.\n„Iz Jure nam je u bolnici 31 radnik, sreća je zaista u tome što novozaraženi mahom imaju lakšu kliničku sliku i to je baš primetno“, rekao je za N1 direktor leskovačke bolnice Nebojša Dimitrijević.\nU poslednja 24 sata, u Beogradu je otkriveno sedam slučajeva inficiranih manje nego u Leskovcu, a slede Niš i Vranje sa po osam novih slučajeva zaraze koronavirusom. Trenutno je u leskovačkoj bolnici više pacijenata nego u niškom Kliničkom centru, gde se trenutno nalazi 125 obolelih.


Berlin i Pariz osudili incident sa avionom u Belorusiji\nTanjug 31. maja 2021. 21:43\nPARIZ – Berlin i Pariz osuđuju incident sa avionom kompanije „Rajaner“ u Minsku i zahtevaju održavanje novih predsedničkih izbora u Belorusiji, navodi se u saopštenju objavljenom posle sastanka francusko-nemačkog saveta ministara održanog danas.\n„Nedvosmisleno osuđujemo preusmeravanje leta kompanije Rajaner za Minsk 23. maja i zahtevamo hitno puštanje Romana Protaseviča i Sofije Sapege“, piše u saopštenju, koje je preneo Tas s.\nMinistri su takođe naveli da pozdravljaju “brz i čvrst odgovor Evropskog saveta”.\nS obzirom na političku situaciju u Belorusiji, ponavljamo svoj zahtev da se što pre održe novi predsednički izbori, puste svi politički zatvorenici i okonča nasilje nad beloruskim narodom“, dodaje se.\nBeloruske vlasti naredile su u nedelju Rajanerovom avionu na letu iz Grčke za Litvaniju da prinudno sleti u Minsk zbog navode pretnje bombom, a potom uhapsile opozicionara Romana Protaseviča i njegovu devojku Sofiju Sapegu koji su se nalazili u avionu.


Rusija - Novosti dana - 08.04.2021 | Sputnjik Srbija\n02:16 11 Maj 2021\nPutin Merkelovoj: Kijev mora da ispuni sve dogovore o Donbasu\nPredsednik Rusije Vladimir Putin razgovarao je telefonom sa nemačkom kancelarkom Angelom Merkel o situaciji u Donbasu, slučaju Navaljni i aktuelnim međunarodnim temama, saopštila je pres-služba Kremlja.\nNemačka pokrajina Meklenburg-Zapadna Pomeranija planira da kupi „Sputnjik Ve“ (Sputnik V), saopštio je šef regionalnog Ministarstva zdravlja Hari Glave.\nBrisel je uništio celu arhitekturu odnosa Rusije i EU, ali Moskva se zalaže za ravnopravan dijalog, izjavio je zamenik šefa diplomatije Rusije Aleksandra Gruško.\nRusija traži pijaću vodu ispod Azovskog mora\nJedna od vodećih kompanija počela je da istražuje dno Azovskog mora u potrazi za pijaćom vodom, saopštio je Sputnjiku zamenik predsednika Vlade Krima Evgenije Kabanov.\nRuska vakcina protiv virusa korona „EpiVakKorona“ prima se dva puta, ali se njene komponente ne razlikuju po sastavu, rekao je generalni direktor Državnog naučnog centra za virusologiju i biotehnologiju „Vektor“ Rinat Maksjutov.\nSAD izučava pitanje uvođenja novih sankcija Moskvi i proterivanje diplomata, saopštila je agencija Blumberg, pozivajući se na tri dobro obaveštena izvora.


Dik Advokat - Blic Sport\nDik Advokat napustio reprezentaciju Holandije i preuzeo "davljenika"\nDik Advokat, bivši selektor fudbalske reprezentacije Srbije, preuzeo je Spartu iz Roterdama, tim koji je poslednji na tabeli holandskog prvenstva.\nAdvokat oborio rekord pobeda posle 77 godina i oprostio se od Holandije\nBivši selektor reprezentacije Srbije Dik Advokat od klupe Holandije oprostio se rekordnom, 37. pobedom posle meča protiv Rumunije (3:0).\nTreći put u karijeri Advokat napušta reprezentaciju Holandije\nDik Advokat, bivši selektor reprezentacije Srbije, treći put u karijeri napustiće klupu Holandije i to posle samo šest meseci.\nBivši strateg "orlova" spasilac Holandije\nNekadašnji selektor reprezentacije Srbije Dik Advokat je zvanično imenovan za selektora Holandije, objavio je tamošnji Fudbalski savez.\nVODIO "ORLOVE", SADA ĆE "LALE" Dik Advokat definitivno preuzima reprezentaciju Holandije\nBivši selektor "orlova" novi trener fudbalera Fenerbahčea\nNekadašnji selektor fudbalske reprezentacije Srbije Holanđanin Dik Advokat novi je trener Fenerbahčea, saopštio je turski klub.\nNEUSPEH Bivši selektor Srbije napustio kormilo Sanderlenda\nBivši selektor reprezentacije Srbije, Dik Advokat, nije više menadžer premijerligaša Sanderlenda, saopštila je uprava kluba sa severa Engleske.\nBorini kod Dika Advokata\nDosadašnji fudbaler Liverpula Fabio Borini potpisao je četvorogodišnji ugovor sa Sanderlendom.\nNavijači Sanderlenda sakupili novac za cveće supruzi Dika Advokata\nNavijači fudbalskog kluba Sanderlend sakupili su više od 2.000 funti za kupovinu cveća supruzi trenera Dika Advokata, koji je promenio odluku i ostao u tom engleskom klubu.\nAdvokat se predomislio oko karijere u Sanderlendu\nBivši selektor Srbije napustio Sanderlend, Jokanović blizu klupe "crnih mačaka"\nHolandski fudbalski stručnjak Dik Advokat napustio je klupu Sanderlenda, potvrđeno je na sajtu kluba.\nAdvokat zaplakao zbog dugogodišnjeg saradnika


Polovni Nilfisk mašine za čiščenje i ribanje podova oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Mašine za pometanje čiščenje skladišta > Mašine za čiščenje i ribanje podova > Nilfisk\nPolovna Nilfisk mašine za čiščenje i ribanje podova na prodaju\nOvde je kompletna lista polovnih Nilfisk mašine za čiščenje i ribanje podova oglasa za prodaju na Mascusu. Nilfisk mašine za čiščenje i ribanje podova oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Nilfisk mašine za čiščenje i ribanje podova u odeljku Brendovi.\nNilfisk BA 551 DBroj prethodnih vlasnika: 1, Transportna težina: 99, Zemlja proizvodnje: HU\nNilfisk SW 750Broj prethodnih vlasnika: 1, Transportna težina: 68, Zemlja proizvodnje: HU\nMascus pruza svojim korisnicima najbolju priliku za pretragu i pronalazak polovnih mašina u kategoriji Nilfisk mašine za čiščenje i ribanje podova i druge opreme\nOvde je kompletna lista polovnih Nilfisk mašine za čiščenje i ribanje podova za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nilfisk mašine za čiščenje i ribanje podova koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Nilfisk mašine za čiščenje i ribanje podova.


Evropska komisija predložila da naredna godine bude Evropska godina železnice | Energetski portal Srbije\nEvropska komisija predložila da naredna godine bude Evropska godina železnice\n07.03. 2020 Mobilnost\nEvropska komisija smatra da bi železničkom saobraćaju trebalo dati posebnu pažnju u okviru Evropskog zelenog dogovora i da bi 2021. trebalo da bude Evropska godina železnice.\nFoto-ilustracija: Unsplash (Michal Parzuchowski)\nOko četvrtine štetnih gasova s efektom staklene bašte dolazi iz saobraćaja i taj udeo raste. Železnica bi trebalo da ima značajno mesto na agendi za 2021. godine da bi se promovisala kao „održiv, inovativan i bezbedan oblik prevoza“, saopštila je EK 4. marta, istog dana kada je predstavljen novi Zakon Evropske unije o klimi koji predviđa nultu emisiju gasova u EU do 2050. godine.\n„Nema sumnje da železički saobraćaj ima ogromne prednosti u većini oblasti: održivosti, bezbednosti, čak i brzini“, izjavila je komesarka EU za saobraćaj Adina Valean.\nProglašenje 2021. godinom železnice dolazi u pravo vreme, „kada je EU potreban takav kolektivni poduhvat“, rekla je Valean i dodala da je dobro povezana evropska mreža „vežba političke kohezije“.\nPrema podacima EU, železnica je jedini vid prevoza koji je uspeo da smanji emisiju štetnih gasova uz istovremeno očuvanje razvoja. To je rezultat povećane elektrifikacije i čistijih izvora energije.\nEvropski zeleni dogovor predviđa da 75 odsto teretnog saobraćaja bude prebačeno sa kamiona i kombija na železnicu i kopnene vode.\nEK za 2021. planira niz specijalnih događaja, kampanja i inicijativa kojima će promovisati putovanje vozom.\nObjavljen predlog prvog Zakona u klimi u Evropi\nZašto više ljudi bira noćni voz od Beča do Brisela nego avion?\nSledeće godine obeležava se i više važnih godišnjica povezanih sa železnicom. To će biti prva puna godina primene pravila dogovorenih u okviru četvrtog železničog paketa. Takođe će biti obeležena 40. godišnjica francuske brze železnice TGV i 175 godina uspostavljanja prve železničke veze između dve evropske prestonice, Pariza i Brisela.\nVeliki železnički projekti dobijaju sve veću političku podršku širom Evrope. Među njima je i projekat unapređenja železničke veze između Praga i Drezdena. Time će put od Berlina do Praga biti skraćen sa četiri i po na dva i po sata.\nEkološka grupa T&E nije baš veliki entuzijasta povodom nove ideje, smatrajući da železničke kompanije moraju da imaju mnogo bolju ponudu, kao na primer da olakšaju rezervaciju karata.\n„Putovanje vozom je jedan od najčisitijih načina da putujete, ali nama ne treba godina železnice, nama treba godina železničkih putnika“, ocenila je ta grupa.\nnulta emisija štetnih gasova\nPotpisan ugovor o finansiranju dela Transbalkanskog...\nU avgustu počinje izgradnja VE u Sarajevu vrednosti 30...\nStiže oprema za izgradnju toplane na biomasu u Priboju


Nemaju novca za dobavljače - Elektroprivreda podiže kredit od 10 miliona KM | Trebinje Live\nNemaju novca za dobavljače - Elektroprivreda podiže kredit od 10 miliona KM\nUpitan da li je opravdan kredit od 10 miliona KM koji "Elektroprivreda Republike Srpske" planira da podigne za plaćanje obaveza prema dobavljačima, Đokić je rekao da je ovo preduzeće vjerovatno zbog navedenih razloga i zbog manjka prihoda morala da posegne za tom mjerom da bi izvršilo finansijske obaveze.\nKOVAČEVIĆ - NASTAVLJEN IZVOZ STRUJE\nDirektor "Elektroprivrede Republike Srpske" Željko Kovačević izjavio je danas da se u ovom preduzeću uspješno posluje i da nema značajnijih dugovanja.\n"Imali smo poteškoća u smislu da smo kupovali električnu energiju u protekla četiri mjeseca, sada je period stabilizacije i izvozimo električnu energiju, pa do kraja godine očekujemo stabilno poslovanje `Elektroprivrede` u tehničkom i finansijskom smislu", rekao je Kovačević tokom posjete Rudniku i termoelektrani "Ugljevik".\nOdgovarajući na pitanja novinara, Kovačević je istakao da "Elektroprivreda Republike Srpske" nema značajnija dugovanja i da se dugovi po osnovu kupljene električne energije i obaveze prema dobavljačima ispunjavaju u predviđenim rokovima.\n"Vodimo računa o plaćanju svojih obaveza po njihovom dospijeću i sva dugovanja ćemo riješiti do kraja godine", rekao je Kovačević i dodao da preduzeće redovno isplaćuje i poreze i doprinose, kao i plate zaposlenima.


Vojni šengen za zemlje EU\nEK će proceniti sve opcije za pojednostavljivanje graničnih kontrola kako bi se ubrzao transport vojnog hardvera\nEvropska Unija nastoji da pojednostavi vojna kretanja unutar bloka i stvori pogodnu infrastrukturu za vojnu upotrebu za bilo koju zemlju članicu Unije. Projekat je neformalno naznavan “Vojni Šengen”, mada zvaničnici EU odbijaju da koriste ovaj naziv u javnim obraćanjima.\nEvropska Komesarka za transport, Violeta Bulc je prilikom predstavljanja projekta istakla da se sada radi na identifikaciji potreba koje imaju zemlje članice EU u infrastrukturi ali i u pojednostavljenju administrativnih procedura.\n“Napore ne treba udvostručiti tamo gde se potrebe konvergiraju.\nAdministrativne procedure moraju biti smanjene i moramo u potpunosti iskoristiti postojeću infrastrukturu zarad sigurnosti naših građana”, istakla je Bulc.\nTvrdi se da je EU ojačala angažovanja u ovom pravcu u svetlu sve agresivnije uloge Rusije u zemljama evropskog kontinenta. Međutim, Violeta Bulc nije prilikom predstavljanja spomenula tu činjenicu. Bulc, tvrdi da treba unaprediti infrastrukturu kako bi sve zemlje EU bile spremne da se odbrane “u slučaju da se pojavi potreba”.\n“Ne želim da budem iznenađena i nepripremljena u slučaju da se pojave neke okolnosti. Svet je nepredvidiv i bili smo svedoci velikih promena u poslednjih par godina, naročito u poslednjih par meseci”, rekla je Bulc odgovarajući na pitanje da li je Ruska agresija razlog za žurbu oko ovog projekta.\nPrema planu, do ovog leta, svaka zemlja članica EU treba da preda listu vojnih potreba, i to bi se potom uporedilo sa planovima za unpređenje insfrastrukture transporta, uključujući i tehničke potrebe. Potom, naredne godine Komisija će izaći sa listom prioritenih projekata.\nU međuvremenu, EK će proceniti sve opcije za pojednostavljivanje graničnih kontrola kako bi se ubrzao transport vojnog hardvera, opasnih materijala i osoblja preko granica. Među koracima koje će se preduzeti, obuhvataju se identifikacija železničkih i putnih pravaca pogodnih za vojni transport i nadogradnja postojeće infrastrukture, uključujući i obezbeđivanje visine ili težine kapaciteta mostova kako bi se omogućio prelaz tenkova ili vojne opreme.


HomePolitikaVažno prepoznati značaj bilateralnih odnosa Srbije i Britanije\n30/10/2021Redakcija BALKAN TVPolitika, Vesti, za slajder0\nAmbasda Republike Srbije u Londonu (Foto MSP)\nBritansko – srpska konferencija pod nazivom „Mogućnosti nakon novog bilateralnog trgovinskog sporazuma” koja će se održati u ponedeljak u Beogradu dobra je prilika da se radi na unapređenju odnosa dve zemlje, ocenila je ambasadorka Srbije u Velikoj Britaniji Aleksandra Joksimović.\nAmbasadorka za Tanjug kaže da su odnosi Velike Britanije i Srbije dobri, ali da postoji prostora za njihovo unapređenje, kao i da je od izuzetne važnosti prepoznati značaj bilateralnih odnosa dve zemlje.\nKonferencija se održava uz podršku Grupe za Srbiju Parlamenta Velike Britanije i Parlamentarne grupe prijateljstva sa Velikom Britanijom Narodne skupštine Srbije, a Joksimović navodi da je srpski parlament na ovaj način, ne samo podržao odnose dve zemlje, nego žele i da doprinesu njihovom produbljivanju i to uz pomoć velikog broja eksperata koji će učestvovati, a koji su poznavaoci bilateralnih odnosa između Srbije i UK.\n„Konferencija će obuhvatiti širok dijapazon tema od značaja. Mislim da će dodatni fokus biti pre svega na ekonomiji, dakle i za Srbiju i za UK, tema ekonomije je od prioritetnog značaja”, kaže Joksimović, koja će na konferenciji imati završnu reč, prenosi Tanjug.\nSmatra da je u postbregzit periodu važno uspostaviti takvu vrstu komunikacije koja će omogućiti da u ekonomskom smislu trgovinska razmena dobija konstantno na zamahu.\nDodaje i da su svi drugi aspekti bilateralnih odnosa takođe od izuzetnog značaja.\n„Mislim da je lista učesnika izuzetno reprezentativna i iskreno se nadam da će zaključci ovakve konferencije doprineti boljem razumevanju bilateralnih odnosa, ali i na određen način informisanju javnosti o nivou odnosa između Srbije i UK”, kazala je Joksimović.\nŠesta Britansko-srpska konferencijaodržava se na temu “Novi bilateralni sporazum – mogućnosti za partnerstvo, trgovinu i saradnju“.\nSkup organizuje beogradska konsultantska kuća „Eurosfera & Partners”, a očekivanja su da skup pruži produbljen i neposredan uvid u perspektive dinamičnih odnosa između Velike Britanije, Srbije i šire evropske zajednice.\nSarajevo na petom mestu liste najzagađenijih gradova u svetu, Zagreb na 10, Beograd na 29 mestu